Vreme 953 - Slucaj Dobrica Ćosic: Talog i saveznici\nNajzanimljiviji detalj u vezi sa stavom Dobrice Ćosića prema Albancima i krivičnoj prijavi dve nevladine organizacije tim povodom jeste mlak odjek koji je ova vest imala u javnosti. Da li to znači da osim Sonje Biserko i Biljane Kovačević-Vučo nikoga više nije briga šta uvaženi akademik, pisac, prvi predsednik Savezne Republike Jugoslavije ima da kaže\nJedna se vest prilično neopaženo provukla prošle nedelje, pa je tek nekoliko medija prenelo da se nešto uopšte i dogodilo. Ukratko prepričano, uvaženi pisac objavio je novu knjigu, dve nevladine organizacije podnele su protiv njega krivičnu prijavu zbog rečenice u toj knjizi a zatim su dvojica građana, široj javnosti poznatiji kao advokati, podneli krivične prijave protiv građanki koje stoje na čelu pomenutih nevladinih organizacija.\nŠta se, zapravo, desilo? Komitet pravnika za ljudska prava (YUCOM) i Helsinški odbor za ljudska prava podneli su Okružnom javnom tužilaštvu u Beogradu krivičnu prijavu protiv Dobrice Ćosića, u kojoj kažu da je izvršio krivično delo izazivanja nacionalne, rasne i verske mržnje i netrpeljivosti i krivično delo rasne i druge diskriminacije. Krivična prijava protiv Ćosića podneta je zbog navoda u njegovoj knjizi Vreme zmija, piščevi zapisi ‘99–2000. U toj knjizi na strani 211 Ćosić je, misleći na Albance, napisao: "Taj socijalni politički i moralni talog tribalnog varvarskog Balkana uzima za saveznika Ameriku i Evropsku uniju protiv najdemokratskijeg, najcivilizovanijeg, najprosvećenijeg balkanskog naroda – srpskog naroda."\nTUŽITELJKE: Biljana Kovačević-Vučo, Sonja Biserko\nAKCIJA: YUCOM i Helsinški odbor za ljudska prava saopštili su da pre svega žele da javno tužilaštvo reaguje na konkretnu izjavu Dobrice Ćosića. Biljana Kovačević-Vučo, predsednica YUCOM-a, ocenila je da je sporna rečenica klasično raspirivanje mržnje među etnicitetima na Balkanu i dodala da je "kao tvorac te rečenice Dobrica Ćosić opasan, jer je on autoritet za mnoge Srbe i na njegovu reč niko ne sme da ima primedbu". U izjavi za dnevni list "Borba" ona je dodala da ove organizacije nemaju ništa protiv Ćosićevog ideološkog stava, ali da protiv jasnog krivičnog dela raspirivanja mržnje moraju da reaguju: "Dobrica Ćosić ima pravo da ne voli SAD i da bude antievropejac, ali je krivično delo iznositi ovakve rasističke ocene o nekom narodu", rekla je Vučo.\nPovodom prijave koju su YUCOM i Helsinški odbor za ljudska prava podneli protiv Ćosića oglasio se i državni sekretar u Ministarstvu za ljudska i manjinska prava Marko Karadžić, koji je rekao da su ove dve nevladine organizacije iskoristile sva zakonom predviđena sredstva i da je sada na nadležnim organima da reaguju. On je pozitivno ocenio reakciju nevladinih organizacija jer "svaki pojedinac u cilju očuvanja demokratskih načela, tolerancije, poštovanja ljudskih prava mora da reaguje kada postoji osnovana sumnja da su ljudska prava ugrožena ili prekršena".\nREAKCIJA: Dok se Dobrica Ćosić nijednog trenutka nije oglasio povodom prijave, advokati Svetozar Vujačić i Goran Petronijević, najpoznatiji po tome što su zastupali Radovana Karadžića u kratkom periodu između njegovog hapšenja u julu prošle godine i izručenja Haškom tribunalu, samoinicijativno su krenuli u kontraofanzivu protiv Biljane Kovačević-Vučo i predsednice Helsinškog odbora za ljudska prava Sonje Biserko. Vujačić i Petronijević najavili su da će protiv njih dve podneti krivične prijave za krivično delo lažnog prijavljivanja. Dvojica advokata kažu da je optužba za jedno od najvećih krivičnih dela protiv istaknutog pisca zapravo pokušaj da se u stranim medijima ukalja ugled Srba. Za takvo krivično delo predviđena je zatvorska kazna od 10 godina. Vujačić i Petronijević kažu da nisu punomoćnici pisca, da su prijavu podneli kao građani i tvrde da će tužilaštvo odbiti tužbu protiv Ćosića kao neosnovanu.\nKrivičnu prijavu protiv Ćosića Svetozar Vujačić ocenio je kao skandaloznu i sramnu, te da je Ćosić izabran kao personifikacija srpskog političkog, kulturnog i društvenog života, a sve, naravno, pod ingerencijom stranih moćnika, sa ciljem da se svetu pokaže lažna slika o Srbiji. Ne propustivši priliku da pomene nezaobilaznog Džordža Sorosa, Vujačić je za "Večernje novosti" izjavio da su vest o prijavi protiv Ćosića podneli svi strani mediji. Najjednostavnija pretraga uz pomoć Gugla pokazuje da ova primedba ne stoji. Vest, naime, nisu preneli ni svi domaći mediji.\nPROMOCIJA: Vreme zmija, knjiga koju je izdao Službeni glasnik, jeste šesti tom dela Piščevi zapisi, a "Vreme zmija – mali svetski rat protiv Srbije" je zapravo samo podnaslov, iako na prednjoj korici stoji samo taj naziv. Reč je o Ćosićevim dnevničkim beleškama nastalim u periodu od 21. marta 1999. do 1. januara 2000. godine. "Pisan britko, bez dlake na jeziku, ovo je surov, bolno istinit dokument o najstrašnijim vremenima koje je Srbija proživela krajem proteklog veka – sve zbog političkog slepila", stoji na internet stranici Službenog glasnika.\nNa promociji knjige 24. marta, na godišnjicu početka NATO bombardovanja Srbije, u maloj sali Kolarčeve zadužbine u Beogradu osim Dobrice Ćosića govorili su Gojko Tešić, urednik Službenog glasnika, politički analitičar Slobodan Antonić, sociolog Zoran Vidojević i istoričar Momčilo Pavlović. Svojevrstan paradoks, s obzirom na rečenicu na 211. strani knjige, predstavlja ono što je Ćosić rekao na samoj promociji, da samo dogovor između Srba i Albanaca može da dovede do saradnje dva naroda u budućnosti. "Srbija treba da nastupi sa realističnim predlozima za sporazum sa Albancima", rekao je Ćosić založivši se za podelu Kosova i Metohije.\nMožda najzanimljiviji detalj u vezi sa Ćosićevim stavom prema Albancima i krivičnoj prijavi dve nevladine organizacije tim povodom jeste upravo mlak odjek koji je ova vest imala u javnosti. Osim "Borbe" koja je od čitave priče napravila sprdnju raspisavši konkurs za novog oca nacije, na kom su između ostalih predloženi i glumac Robert de Niro i muzičar Rambo Amadeus, nijedan štampani medij ovome nije posvetio više od dva pasusa, a u elektronskim medijima slučaj jedva da je i pomenut. Možda bi to moglo da znači da gotovo nikoga više nije briga šta to uvaženi akademik, pisac, prvi predsednik Savezne Republike Jugoslavije ima da kaže. Čak i da je tako, upravo zbog svih svojih nabrojanih titula i epiteta Ćosićeva sporna rečenica ima mnogo veću težinu. Ne treba zanemariti ni činjenicu da se pisac Ćosić nije nepromišljeno izleteo na nekakvoj promociji ili u živom televizijskom programu i Albance okarakterisao kao moralni talog i još štošta, već je to napisao u knjizi. A pisac Ćosić, uz to, nije bilo kakav pisac, već je među retkima koji se mogu pohvaliti da im je u srednjoškolsku lektiru uvršćeno više od jednog dela. Osim njega time bi se mogli podičiti još samo Vilijem Šekspir, Ivo Andrić i Fjodor Dostojevski. Lepo društvo, moglo bi se reći, mnogo bolje od onih koji svoj istorijski bes iskaljuju uvredama na račun Albanaca ili bilo kog drugog naroda.


Korona virus i mobilni telefoni: Kako vaš uređaj pomaže u borbi protiv Kovida-19 - Ozonpress :: internet portal\n„Prvi put sam bila upoznata sa aplikacijom istovremeno kad je moj tata dobio dijagnozu raka krvi“, kaže Hana. „Prvi projekat kom sam ‘pozajmljivala snagu’ pokušavao je da ubrza otkriće leka za rak.“\n„Potom, kad je izbila pandemija Kovida-19, delovalo je ispravno prebaciti moj projekat na onaj koji se konkretno bavi Kovidom-19.“\n„Volim da pogledam aplikaciju vikendima, a i dalje ume da me zapanji koliko je lako raditi nešto korisno dok spavam. Da budem sasvim iskrena, ne shvatam zašto više ljudi to ne radi.“\n„Moja mama je umrla od leukemije tokom pandemije“ kaže Anđelika.\n„Mislim da sam zbog toga osetljivija na medicinska pitanja i smatram da ako mogu da uradim nešto da pomognem da se nađe lek za Kovid, definitivno ću se potruditi da to i učinim.“\n„Proverim koliko proračuna je moj telefon uradio preko noći i onda se osećam kao da sam doprinela nečim korisnim“, kaže ona.\nProjekat „Koorina-AI“ tek je 55 odsto dovršen, ali čak i sa superkompjuterima na njegovom univerzitetu, njegov tim nije mogao da stigne toliko daleko kao što su to učinili dobrovoljci u tako kratkom vremenskom periodu.\n„Oko 100.000 smartfona su dva do tri puta brži od superkompjutera koji su meni na raspolaganju, tako da je neverovatno što nam toliko ljudi posuđuje svoje male kompjutere svake noći.“\n„Svaki put kad dobrovoljac uspešno dovrši ‘proračun’, ono što njegov telefon zapravo uradi je da prođe kroz složenu simulaciju isprobavajući različite kombinacije molekula hrane kako bi videli koja od njih bi teoretski mogla da pomogne osobi da se izbori sa Kovidom-19.\nIma da se isproba skoro 100 miliona različitih kombinacija, tako da, što više telefona, to bolje.“\n„Ovo je jedna zanimljiva studija koja pokazuje kako obraditi masovne podatke uz pomoć smartfona ljudi i ističe nov način na koji su istraživači zagrebali po površini nekih od osnova kako funkcioniše Kovid-19.“\n„Iako identifikacija hranljivih materija u hrani možda ima ulogu u budućem smanjenju teških oblika Kovida-19, važno je da se prema aktuelnoj pandemiji odnosi uz pridržavanja bezbednog socijalnog distanciranja, higijene i preko potrebnih vakcina koje se trenutno izrađuju.“\nPrvi veliki projekat koji je imao više od 100.000 dobrovoljaca bio je ‘SETI@home’, naučni eksperiment pokrenut na Univerzitetskom koledžu u Berkliju.\n„Većina svetske računarske snage nije u oblacima ili u superkompjuterskim centrima, već u domovima ljudi“, kazao je on.\n„Ona je u njihovim desktop računarima, njihovim telefonima, njihovim kolima i kućnim aparatima. Postoje milijarde i milijarde tih uređaja. Dobrovoljni računarski rad iskorišćava ove uređaje za rad na naučnim istraživanjima.“


MEI - Aktuelnosti - Joksimović i Košar: Vladavina prava i Zeleni dogovor u fokusu\nJoksimović i Košar: Vladavina prava i Zeleni dogovor u fokusu\nMinistar za evropske integracije Jadranka Joksimović sastala se danas sa novoimenovanim ambasadorom Francuske u Srbiji Pjerom Košarom, sa kojim je razgovarala o pristupanju naše zemlje EU, kao i o bilateralnim odnosima i situaciji na Zapadnom Balkanu u kontekstu evropskih integracija.\nMinistar Joksimović je, poželevši uspešan mandat novom ambasadoru, istakla značaj prijateljstva i strateške saradnje, koju Srbija i Francuska značajno unapređuju na temeljima partnerskog političkog dijaloga dveju zemalja i dobrih ekonomskih odnosa.\n„Za Srbiju je veoma važno da dalje razvijamo naše bilateralne političke i privredne veze, kako bismo i time doprineli svojoj bržoj integraciji u Evropsku uniju, u njen pravni sistem i u zajedničko evropsko tržište“, rekla je ministar, navedeno je u saopštenju.\nPosebno je sagovorniku ukazala na najznačajnije reforme koje Srbija ubrzano sprovodi kako bi postupila po svim preporukama iz Izveštaja Evropske komisije za 2021.\n„Procedura izmene Ustava odvija se u predviđenim rokovima, kao i ostale reformske aktivnosti iz klastera 1- Osnove. Uverena sam da zajedno sa ocenom EK o našoj spremnosti za otvaranje dva klastera, to može da pruži dodatno uveravanje državama članicama da daju saglasnost da do kraja ove godine do otvaranja klastera zaista i dođe“, naglasila je Joksimović.\nNaglasila je i da Vlada odgovorno i temeljno realizuje sve prioritete svoje politike koji vode ka bržem pristupanju Srbije Evropskoj uniji.\nMinistar je rekla i da bi podrška našoj zemlji, da se otvaranjem klastera načini i taj novi formalni korak u pregovorima, bila dodatni podstrek Zapadnom Balkanu da unapređuje svoje unutrašnje odnose i ekonomske veze i time doprinese svojoj evropskoj budućnosti.\nAmbasador Košar je izjavio da je za njegovu zemlju Srbija veoma značajan politički i ekonomski partner i naglasio da će Francuska nastaviti da podržava evropsku integraciju naše zemlje.\n„Spremni smo da nastavimo sa ekspertskom i svakom drugom vrstom podrške u reformskim aktivnostima Vlade Srbije, posebno u onima koje su ključne za dalji ukupni napredak vaše zemlje i za njeno pristupanje EU“, rekao je Košar, navedeno je u saopštenju.


Pronađen pretis-lonac / Eksplozija u New Yorku: Desetine povrijeđenih osoba – EUskola\nSvijet Pronađen pretis-lonac / Eksplozija u New Yorku: Desetine povrijeđenih osoba September 18, 2016\neksplozija, lonac, New, osobe, Pretis, pronalazak, provreda, York\nNajmanje 29 ljudi povrijeđeno je u eksploziji koja je potresla njujorški Manhattan, a vlasti su saopštile da se radi kriminalnom aktu, koji za sada nije povezan sa nekom terorističkom organizacijom.\nMreža CNN javila je, pozivajući se na policiju, da je na licu mjesta u kvartu Chelsea pronađen pretis-lonac, povezan žicama sa mobilnim telefonom.\nGradonačelnik New Yorka Bill de Blasio i drugi gradski zvaničnici ranije su odbacili mogućnost da se radi o eksploziji gasa.\nCNN navodi da je na mjestu eksplozije pronađen komad ispisanog papira, ali detalji nisu poznati.\n“Nema dokaza da se radi o terorističkoj akciji”, rekao je Blazio na konferenciji za novinare tri sata nakon eksplozije, koja se dogodila sinoć, dodajući da New York nije u neposrednoj opasnosti od terorizma.\n← Pritisak tržišta / Danska u problemima: Svi imaju posao, nemaju rezervnih radnika\nKako spremiti ispit: 10 savjeta za bolje pamćenje →\nU dvorištu porodične kuće eksplodirala bomba\nJanuary 20, 2017 Ghost\nComments Off on U dvorištu porodične kuće eksplodirala bomba\nUhapšene dvije osobe zbog prijetnji premijeru Vučiću\nSAD: Žena se automobilom zaletila u skup studenata i usmrtila četiri osobe\nOctober 25, 2015 Publisher


Lagard: Najgore prošlo, spremiti se za drugi talas - Bolja Strana\nNaslovnica Svijet Lagard: Najgore prošlo, spremiti se za drugi talas\nEvrozona je “vjerovatno prošla” najgori dio ekonomske krize izazvane pandemijom virusa korona, izjavila je danas predsjednica Evropske centralne banke (ECB) Kristin Lagard, pozivajući vlasti da se pripreme za mogući drugi talas.\n“Vjerovatno smo prošli najnižu tačku, i to kažem s izvjesnom strepnjom jer bi, naravno, moglo da dođe do ozbiljnog drugog talasa”, rekla je Lagardova na jednom onlajn događaju, prenosi Rojters.\nECB je danas objavila izvještaj prema kojem je kreditiranje kompanija iz evrozone nastavilo rast u maju, jer se preduzeća pojačano oslanjaju bankarske zajmove za likvidnost, premošćavanje problema izazvanih pandemijom i za ponovno pokretanje poslovanja.\nKreditiranja nefinansijskih korporacija poraslo je u maju za 7,3 posto u odnosu na rast od 6,6 procenata prethodnog mjeseca, što je najviša stopa od početka 2009.\nRast zajmova odobrenih domaćinstvima ostao je stabilan na tri odsto.\nMada se prvobitno činilo da će pristup bankarskim kreditima biti pooštren, mnoštvo vladinih i mjera centralne banke, od državnih garancija do blažih pravila kolaterala, poduprle su kreditiranje.\nSamo prošle nedjelje, ECB je pozajmila 1,3 biliona evra bankama po kamatnoj stopi od minus jedan posto, pod uslovom da banke dio tih sredstava plasiraju u realnu ekonomiju.\nGodišnja stopa rasta novčane mase M3 u evrozoni ubrzala je na 8,9 posto sa nivoa od 8,2 procenta, nadmašivši prognoze iz ankete Rojtersa da će iznositi 8,6 odsto.\nPrethodni članakNajteža recesija u Austriji od Drugog svjetskog rata\nNaredni članakSeverina dobila još jednu krivičnu prijavu\nNovi detalji iz knjige o Trumpu: Platio je nekome da polaže prijemni ispit umjesto njega


Japanska kompanija za proizvodnju elektromotora počinje poslovanje u Srbiji - CorD Magazine\nJapanska kompanija za proizvodnju elektromotora počinje poslovanje u Srbiji\nPredstavnici japanske kompanije Nidek danas su posetili Novi Sad kako bi nastavili pregovore o velikoj investiciji vrednoj 2 milijarde dolara\nDrugi čovek japanskog giganta Kintaro Izumida predvodio je delegaciju Nideka. Predstavnici grada predstavili su nekoliko poslovnih prostora koji bi mogli odgovarati potrebama japanskog giganta.\n“Danas smo imali veliku privilegiju da u našem gradu ugostimo gospodina Kinteru Izumida drugog čoveka moćnog japanskog “Nideka”, kompanije koja je jedan od globalnih lidera u proizvodnji elektromotora za vozila nove generacije i da mu pokažemo nekoliko poslovnih lokacija koje bi im mogle odgovarati”, rekao je gradonačelnik Novog Sada Miloš Vučević.\nDolazak Japanaca predstavljaće privredni bum za Novi Sad. Reč je o kompaniji vrednoj 700 miliona evra, i godišnjim prometom od oko 12,2 milijardi evra. U celom svetu Nidek zapošljava oko 117.000 ljudi u proizvodnji elektro-motora za auto-industriju, robotiku, kompjutersku i video opremu, kućnu tehniku.\nNekoliko poznatih ekonomskih časopisa iznelo je tvrdnje da će japanski gigant u fazama u Novi Sad uložiti 1,9 milijardi dolara.\n“Pogon u Srbiji postaće jedan od najvećih proizvodnih centara japanske kompanije u Evropi, koji će dostići godišnju proizvodnju između 200.000 i 300.000 jedinica do 2023. godine“, objavio je u novembru prošle godine tokijski poslovni dnevnik Nikei.


RCC predstavio regionalnu turističku rutu sa spomenicima posvećenim Drugom svetskom ratu | Autonomija\nRCC predstavio regionalnu turističku rutu sa spomenicima posvećenim Drugom svetskom ratu\nReč je o umetničkoj turi jedinstvenog kreativnog nasleđa kojom se istražuje istorija Drugog svetskog rata na Zapadnom Balkanu i koja obuhvata spomenike izgrađene od 1950. do 1990. godine\nPredstavljajući kulturnu rutu Put balkanskih spomenika (Balkan monumental trail) na Medjunarodnom sajmu turizma u Beogradu, predstavnica RCC Milena Filipović rekla je da je cilj projekta podsticanje potencijala zanemarenog kulturnog nasledja velike arhitektonske i istorijske vrednosti.\nOna je navela da je reč o umetničkoj turi jedinstvenog kreativnog nasledja kojom se istražuje istorija Drugog svetskog rata na Zapadnom Balkanu i koja obuhvata spomenike izgradjene od 1950. do 1990. godine.\nFilipović je dodala da je sačinjena lista od 40 spomenika koji ispunjavaju odredjene kriterijume medju kojima je pristupačnost, da su održani sastanci sa predstavnicima ministarstava turizma svih zemalja regiona, čija je pomoć neophodna, i da je napravljena marketing strategija.\nMedju spomenicima koji su obuhvaćeni rutom nalaze se Sutjeska, Kadinjača, Kozara, Spomenik rudarima u Kosovskoj Mitrovici, Velanija u Prištini, spomenik na Jasikovcu u Crnoj Gori, Makedonijum u Kruševu, Popina u Štulcu u Srbiji, Barutana u Crnoj Gori, spomenik Kosmajskom partizanskom odredu i drugi.\nBrend i vizuelni identitet BMT razvio je Nikos Parastatidis koji je na predstavljanju rekao da za spomenike koji su podsetnik na smrtonosne borbe u Drugom svetskom ratu postoji medjunarodno interesovanje i da je cilj da se posle tri godine privlače i turisti izvan regiona i Evrope.\n„Ti spomenici su vezani za politiku jedne ere, za umetničke težnje jedne ere, pripadaju dobu u kojem su ljudi težili modernosti i boljem životu“, kazao je Parastatidis.\nOn je naveo da se o spomenicima ne vodi računa, da su mnogi od njih zapušteni i da je neophodna njihova zaštita.\nParastatidis je rekao i da je BMT brendiran tako da je umetnost u prvom planu, a istorija u drugom.\n„Tretiramo ove spomenike pre svega kao umetnost, ali ne isključivo kao umetnost“, naveo je Parastatidis.\nOn je kazao da će biti napravljena aplikacija sa osnovnim podacima o svakoj lokaciji i sa linkovima za dalje upoznavanje sa kontekstom spomenika.\nAmerikanac Donald Nibl (Niebyl), kreator prve onlajn baze spomenika posvećenih Drugom svetskom ratu na prostoru bivše Jugoslavije (spomenikdatabase.org) rekao je da mu je dosta vremena trebalo da na internetu nadje lokacije spomenika posvećenih partizanskim borcima u Drugom svetskom ratu na prostoru Jugoslavije.\nKada je prvi put krenuo da ih obilazi, sreo je par iz SAD koji je takodje izrazio nezadovoljstvo što na internetu ne postoji ni jedna jedina sveobuhvatna baza s podacima o spomenicima, naveo je.\nNibl je rekao da obilaženje spomenika predstavlja „neverovatnu avanturu“ i da je susret s njima „veličanstveno duhovno iskustvo“.\nOn je kazao da je s organizacijom „Atlas obskura ikspirijens“, koja priredjuje neobična i egzotična putovanja, bio na turi obilaženja futurističkih spomenika posvećenih partizanskim borcima po Srbiji, Hrvatskoj i BiH.\n„Mladi ljudi raznih interesovanja prešli su više od 3.000 kilometara po Balkanu. To su ljudi koji veoma mnogo putuju, a rekli su mi da je to najupečatljivija tura na kojoj su bili“, naveo je Nibl.\nOn je kazao da ljudi obilaženjem tih spomenika mogu mnogo da nauče ne samo o arhitekturi, nego i o ljudima i kulturi u regionu, o njegovoj prošlosti i budućnosti.\nŠefica projektnog tima RCC za promociju i razvoj turizma Snježana Derviškadić rekla je da će Savet biti na čelu projekta zajedno sa ministarstvima turizma i turističkim organizacijama u regionu kako bi stvorili mrežu koja treba da omogući ekonomijama Zapadnog Balkana da samostalno nastave s razvojem kulturne rute.\nPredstavnica Turističke organizacije Srbije Smiljana Novičić ocenila je da kulturna ruta BMT „ima budućnost“ i da će biti zanimljiva turističkim agencijama, ali da je potrebno raditi na njenom razvoju.\nOna je kazala da je problem što neke lokalne samouprave u Srbiji, iako promovišu spomenike na svojoj teritoriji, nemaju razvijene programe njihove posete.\nPredstavnik turističke agencije Insajder Sarajevo Adnan Vlajičić ocenio je da je BMT veoma dobar projekat i da je sada na turističkim agencijama da ga dodatno promovišu i iskoriste.


Registracijom na sajtu Bol.rs stičete pravo korišćenja svih njegovih postojećih i budućih rubrika i servisa, uključujući mogućnost komentarisanja, forum, mogućnost postavljanja pitanja stručnjacima koje okuplja Sajt, mogućnost zakazivanja pregleda preko Web ordinacije i dr.\nSajt Bol.rs se obavezuje da će sve podatke dobijene putem registracione forme tretirati sa diskrecijom. Ovo je od posebne važnosti za posetioce koji u budućnosti žele da zakazuju preglede preko Web ordinacije. Njih molimo da u registracionoj formi ostave svoje prave podatke, kako bismo mogli da ih bez poteškoća kontaktiramo.\nMolimo vas da obratite pažnju na to koje ćete korisničko ime izabrati, naročito ukoliko planirate da na Sajtu razmenjujete iskustva ili tražite savet o vašem ili zdravstvenom stanju člana vaše porodice. Ovim korisničkim imenom ćete se predstavljati drugim posetiocima Sajta i korisnicima Interneta. Takođe, molimo vas da se podrobno upoznate sa opštim Uslovima korišćenja Sajta.\nPopunjavanjem ove registracione forme prihvatate da ni preko jedne usluge Sajta na Sajt nećete postavljati materijale na koje ne polažete autorska prava ili za koje ste svesni da druge korisnike Sajta mogu dovesti u zabludu. Na Sajt je zabranjeno postavljati nasilne, vulgarne, preteće i druge komentare i materijale koji su mogu smatrati govorom mržnje, koji su na drugi način društveno neprihvatljivi ili povređuju bilo koji zakon.\nNadamo se da ćemo zajedno podstaći korektnu i slobodnu razmenu mišljenja i stručnih saveta i stvoriti online zajednicu u kojoj ćemo podizati nivo svesti o javnom zdravlju i jedni drugima pomoći u rešavanju zdravstvenih problema!\nKorisničko ime: (obavezno)\nPod ovim korisničkim imenom će Vašu interakciju na sajtu videti drugi posetioci Sajta i korisnici Interneta.\nMolimo Vas da unesete tačan broj telefona ako planirate da postavljate pitanja našim specijalistima i zakazujete preglede preko Web Ordinacije\nPošaljite mi podatke sa registracije e-mailom.


Izložba „Sveti Sava srpski“ Istorijskog muzeja Srbije realizovana pod pokroviteljstvom Ministarstva kulture i informisanja Republike Srbije otvorena je kao gostujuća izložba u Narodnom Muzeju Kraljevo 26. januara 2017. u 18 sati. Izložbu su otvorili Dragan Drašković, direktor Narodnog muzeja Kraljevo, dr Andrej Vujinović, autor izložbe, i arhimandrit Tihon Rakićević, iguman manastira Studenica. Izložba koja prati život jedne od najznačajnijih ličnosti u srpskoj istoriji gostovaće u Narodnom muzeju Kraljevo tokom meseca februara.\nFOTO: Narodni muzej Kraljevo FB stranica\nOdlomkom „Čudo u Studenici“ iz Teodosijevog Žitija Svetog Save, koje je govorio Milomir Nedeljković, glumac Kraljevačkog pozorišta, započelo je otvaranje gostujuće izložbe Istorijskog muzeja Srbije „Sveti Sava srpski“ u Narodnom Muzeju u Kraljevu. Publici se zatim obratio direktor Narodnog muzeja Kraljevo, Dragan Drašković. Poželevši dobrodošlicu prisutnima, Drašković je skrenuo pažnju na odgovornost koju Narodni muzej Kraljevo, nosi u očuvanju kulta Svetog Save budući da je pozicioniran u neposrednoj blizini Žiče i Studenice. Osvrnuo se na dosadašnji rad muzeja koji je tokom godina obratio posebnu pažnju na istraživanje i promociju srpskog srednjovekovnog nasleđa, organizujući naučne skupove i priređujući izložbe posvećene dobu Nemanjića. Ova izložba, po rečima Draškovićevim, predstavlja lep uvod u buduća dešavanja Narodnog Muzeja Kraljevo.\nDr Andrej Vujinović, muzejski savetnik Istorijskog muzeja Srbije i autor ove izložbe, osvrnuo se na probleme koje je ova izložba nosila sa sobom: „Iako planirana već duži niz godina, pripremana je dugo, ne zato što je bila potrebna sistematizacija velikog materijala, već što je moralo, od onoga čime se raspolaže kao autentičnim, složiti priču koja bi muzeološki odgovarala značaju Svetog Save“. Kao okosnicu izložbe, autor je pomenuo izloženi štap Svetog Save, kao lični predmet, sa kojim je Sava bio u neposrednoj vezi. Vujinović se nada da ga ograničena raspoloživost pokretnog dobra nije omela u realizaciji ideje da napravi izložbu dostojnu lika i dela Svetog Save koja će objediniti sve aspekte života čoveka zaduženog za postavljanje temelja ne samo srpske duhovnosti već i srpske države. Napomenuo je da, iako je Sveti Sava značajna ličnost u srpskim mitovima i legendama, izložba teži da izbegne kontamirane činjenice držeći se naučno dokazanih saznanja.\nPosetiocima se obratio i arhimandrit Tihon Rakićević, iguman manastira Studenica. Opisavši svetog Savu kao čoveka iz naše sredine, nekog ko je čitavu deceniju stolovao u Studenici, i deceniju i više u Žiči, arhimandrit Tihon je skrenuo pažnju na to da, iako bogatstvo nematerijalne baštine, veliki broj legendi, pesama, toponima vezanih za ličnost Svetog Save svedoče o značaju Svetosavlja u Srba koji se održao do danas, od velike je bitnosti negovanje dužnosti bavljenja istorijskim izvorima, kao i neumornim proučavanjem i prezentovanjem nacionalne istorije.\nIzložba „Sveti Sava srpski“ Istorijskog muzeja Srbije, koja prikazuje svetovni život Rastka Nemanjića, njegovo odstupanje od zemaljske vlasti, odlazak na svetu Goru i zamonašenje pod imenom Sava, rad na sticanju autokefalnosti i autonomije Srpske pravoslavne crkve kao i njegove doprinose na polju prosvetiteljstva, književnosti i ktitorstva, gostovaće u Narodnom muzeju Kraljevo tokom februara meseca.


Načelnik nefrologije na VMA Ðoko Maksić, koji je i profesor Medicinskog fakulteta, osuđen je zbog primanja mita od pacijenata na 10 meseci kućnog zatvora bez elektronskog nadozra, na osnovu sporazuma koji je zaključio sa Višim javnim tužilaštvom.\nPresudom kojom je Viši sud potvrdio sporazum, Maksiću je izrečena i mera zabrane rada kao medicinskog radnika-lekara specijaliste nefrologa od godinu dana pravnosnažnosti presude, rečeno je Tanjugu u Višem sudu u Beogradu.\nOn je takođe obavezan da plati troškove krivičnog postupka.\nPresuda postala je pravosnažna 26. juna, samo tri nedelje nakon što je uhapšen početkom tog meseca.\nOdmah nakon hapšenja tri pacijenta koja su mu davala mito na saslušanju su priznala krivicu i zaključila sporazume sa tužilaštvom na uslovne kazne zatvora.\nMaksić je bio praćen duže vreme u saradnji tužilaštva i Ministarstva odbrane, a osuđen je zbog krivbičnog dela primanje mita u produženom trajanju.\nOvo je testna vest broj sest\nFiskalna kasa dobija pomoćnika od 500 evra: Novo rešenje zahteva i internet\nNajteži dan za Srbiju od početka epidemije: Skoro 5.000 novozaraženih, preminula još 24 pacijenta\nPreminuo slavni pevač Džoni Neš\nSRPSKI OLIMPIJAC POBEDIO RAK: Napustio je atletiku i prešao na trke


Pojedini optuženi za planiranje otmice guvernerke Mičigena Grečen Vitmer takođe su razgovarali o tome da li da je upucaju i razmatrali otmicu guvernera Virdžinije Ralfa Nortama, posvedočio je u petak agent FBI-aja.\nTrinaest osoba, među kojima i sedmoro povezano sa jednom militantnom antivladinom grupom, uhapšeno je prošle nedelje i optuženo za planiranje otmice demokratske guvernerke Vitmer, koju su predsednik Donald Tramp i desničarski ekstremisti kritikovali zbog odgovora na pandemiju koronavirusa.\nSpecijalni agent FBI-aja Ričard Tresk svedočio je na pretresu u sudu u Mičigenu, na kojem bi trebalo da bude donesena odluka o tome da li bi petorici optuženih trebalo odobriti zahtev da budu pušteni na slobodu uz kauciju.\nTokom sastanka u junu u Dablinu, u Ohaju, neki od osumnjičenih su razgovarali o otmici Nortama koji je, kao i Vitmer, uveo restriktivne mere za suzbijanje koronavirusa, kojima se grupa protivila, naveo je Tresk.\n"Na sastanku su razgovarali o mogućim metama, o otmici aktuelnog guvernera, a naročito o guvernerima Mičigena i Virdžinije zbog njihovih uredbi o restriktivnim merama", rekao je Tresk koji je svedočenje zasnovao na dokazima koje su obezbedili doušnici, uključujući i šifrovanu komunikaciju među članovima grupe.\nSedmoro preostalih optuženih, koji su povezani sa militantnom grupom "Wolverine Watchmen" optuženo je za kršenje državnih zakona protiv terorizma i kovanje zavere za kidnapovanje guvernerke.\nTresk je rekao da su osumnjičeni planirali određenu akciju pre izbora, dok je jedan predložio da se guvernerki sudi zbog izdaje.\nMičigen je jedna od saveznih država koje bi mogle da odluče pobednika na novembarskim izborima.\nInterne beleške američkih bezbednosnih službi su u poslednjim mesecima pokazale su da domaći ekstremisti mogu biti pretnja političarima koji se kandiduju na predstojećim predsedničkim i kongresnim izborima.


Veliki intervju za beogradski Blic - TPtimes.news\nVeliki intervju za beogradski Blic\nPredsednik Srbije Aleksandar Vučić ima veliki uticaj na srpskog člana Predsedništva BiH i lidera SNSD Milorada Dodika, i jedan je od retkih, ako ne i jedini, koji ima ugled i uticaj, koji ga može obuzdati da ne srlja i ne vuče u potpunu propast narod Republike Srpske.\nPrema njegovim rečima poslednji Dodikovi potezi koji idu u pravcu da RS izglasa vraćanje svih nadležnosti koje su u protekle dve decenije prenesene na nivo BiH, nisu ništa drugo već poigravanje sa opstankom Republike Srpske.\nZašto mislite da predsednik Srbije može da utiče na događaje u Republici Srpskoj?\n– Ovo je nacionalno pitanje poigravanja opstankom naroda i Republike Srpske, a ne neko političko pitanje, i zabrinut za posledice opasnih avantura i suicidnih političkih igrica Milorada Dodika, koji pokazuje spremnost da stavi na kocku i žrtvuje Srpsku zbog ličnih političkih interesa. Nesporno je da Vučić ima veliki uticaj na Dodika, i da je jedan od retkih, ako ne i jedini, koji ima ugled i uticaj, koji ga može obuzdati da ne srlja i ne vuče u potpunu propast narod.\nZbog toga sam uputio otvoreno pismo, bolje reći apel, koji je izazvao tako puno reakcija i pažnje u narodu. Situacija u Republici Srpskoj i BiH postala je dramatična nakon Dodikove najave da će povući jednostrane poteze, kockati se i narušavati Dejton, ukinuti Oružane snage BiH, Upravu za indirektno oporezivanje BiH, Sud i Tužilaštvo BiH, što bi moglo isprovocirati i dovesti do intervencije međunarodne zajednice, koja je uvijek protiv Republike Srpske i srpskog naroda. Na taj način bi se uništila široka autonomija i položaj Republike Srpske, koja je plaćena prevelikom cenom – preko 25.000 žrtava i poginulih u odbrambeno-otadžbinskom ratu. Niko nema pravo da se sa tim kocka.\nDa li verujete da Vučić, zaista može da utiče na političke odluke Milorada Dodika?\n– Vučić ima ogroman uticaj na Dodika jer ga se lider SNSD jako plaši, još od 2012. godine kada je na završnom predizbornom skupu Borisa Tadića, nazivao Nikolića i Vučića političkim pobačajima. Svestan je da ga Vučić može uništiti za sedam dana ako bi se od njega javno distancirao i ako bi mediji u Srbiji počeli da pišu o Dodikovom kriminalu, zloupotrebama, vilama, pranju novca. Zbog toga se Dodik ponaša ponizno i snishodljivo prema predsedniku Srbije, a intimno u sebi, siguran sam, da prezire Vučića, ali to ne sme javno da pokaže.\nDa li vam je Vučić odgovorio na pismo?\nBrzo je, kroz par sati, stigao jasan odgovor od predsednika Vučića na otvaranju fabrike u Aleksincu, u kome je jasno rekao da je protiv avantura i jednostranih poteza, da treba poštovati Dejton i kompromise predstavnika sve tri strane, i tako jasno poručio Dodiku da se ne slaže sa njegovim jednostranim potezima. Mislim da je ovaj istup bio prekretnica u krizi jer je Dodik shvatio da mora da se povuče i odustane od dalje radikalizacije.\nU pismu kažete da bi Vučićevo ćutanje u ovom trenutku Dodik i drugi neprijatelji Srpske mogli shvatiti kao prećutnu podršku opasnim avanturama.\n– Stav Srbije i predsednika Vučića je jasan, jer se principijelno zalaže za poštovanje Dejtona i uređenje BiH, ali smatrao sam da je sada važno da se stav ponovi kako bi se razrešile nedoumice. Republici Srpskoj su oduzete brojne nadležnosti, uglavnom pod pritiskom velikih zapadnih sila, pre svega Velike Britanije, i to je nastavak njihove politike. Republika Srpska je stvorena međunarodnim sporazumom i ona se samo može uništiti iznutra, ekonomski, privredno, institucionalno, demografski… Nažalost, Srpsku najviše razara aktuelna vlast SNSD Milorada Dodika. Srbija je dosta pomogla Srpsku poslednjih godina, ali smo mi i tako u teškoj situaciji da to ne može rešiti problem jer je on sistemski.\nOvih dana upozoravate da je opstanak Republike Srpske doveden u pitanje.\n– Vlast SNSD i Milorad Dodik su opustošili Republiku Srpsku, razorili obrazovni i zdravstveni sistem, privredu, rasprodali najvažnija preduzeća i resurse, raselili i proterali trećinu stanovništva, ostali bez Robnih rezervi, isekli šume, uništili poljoprivredno zemljište, pretvorili nas u koloniju i najsiromašniji deo Evrope sa najmanjim platama i penzijama, zadužili za tri milijarde maraka… Nijedan okupator ne bi ovako uništio Srpsku kao što to radi aktuelna vlast. Milorad Dodik je najveći neprijatelj Republike Srpske i srpskog naroda, i žao mi je što je javnost u Srbiji u zabludi.\nZašto mislite da je javnost u Srbiji u zabludi?\n– Mnogi u Srbiji pogrešno misle da je Milorad Dodik neki veliki Srbin i patriota koji brani Republiku Srpsku od nekakvih nastraja Bošnjaka i Federacije BiH, tobože prkosi strancima i međunarodnoj zajednici, otcepljuje se, bori i strada za Srbe sa ove strane Drine, a u stvarnosti je sve suprotno. Dodik je pijun u rukama moćnika koji mu tolerišu kriminal, korupciju, kontaminaciju prostora i stalno podizanje tenzija jer im odgovora njegova destruktivna politika razaranja Republike Srpske i pretvaranja u praznu ljušturu.\nVerujete li da se situacija u BiH može rešiti dogovorom lidera tri konstitutivna naroda?\n– Dodiku, ali i njegovom koalicionim partnerima Draganu Čoviću i Bakiru Izetbegoviću koji čine osovinu zla SNSD – HDZ – SDA, odgovaraju krize, tenzije i držanje naroda u stalnom strahu. Na tome opstaju na vlasti decenijama, i oni se namerno svakih par meseci međusobnim tajnim dogovorima napadaju i prave haos, kako narod i javnost ne bi govorili i razmišljali o bedi i siromaštvu. Dodik 15 godina obećava referendum i samostalnost Srpske, a onda glasa za ANP i ulazak BiH u NATO, prenosi nadležnosti i pravi koaliciju sa SDA. Jedino i trajno rešenje krize i problema je uklanjanje “crne trojke” SNSD-HDZ-SDA sa političke scene i dolazak nove generacije mladih, čestitih i neucenjenih ljudi koji će sistem menjati iz korena.\nRanije ste kritikovali rukovodstvo Srbije zbog toga što se često sastaje sa Dodikom.\nNormalno je da čelni ljudi iz Srbije razgovaraju i sa predstavnicima opozicije, kako bi se spoznala stvarna situacija. Nije korektno što u izbornoj kampanji vlasti Srbije imaju intenzivnu saradnju sa vlastima RS, sednice dve vlade, i daju ogroman novac, najavljuju projekte i podršku. Na taj način se daje otvorena podrška režimu, a pobednika odlučuju sitnice, jer je 2014. godine Dodik pobedio Ognjena Tadića sa manje od jedan odsto, odnosno svega oko 10.000 glasova razlike. Ovo je nacionalno, nije političko pitanje, ili SNSD ili Republike Srpska, neko od to dvoje ne može preživeti ovaj period sveopšteg propadanja i urušavanja.\nOptužili ste vlast RS da je „otuđila“ donaciju Srbije u iznosu od pet miliona evra koju je dala za sanaciju puta preko prevoja Prijeđel, od Foče prema Tjentištu i Gacku.\n– Vlada Srbije je 2018. godine prebacila pet miliona na račun Vlade Republike Srpske za rešavanje problema tog užasnog puta. Na taj način bi se deblokiralo sedam hercegovačkih opština koje su odsečene od Srbije i ostatka Republike Srpske. Prošle su tri godine i ništa nije urađeno, a novca nema. Postavljao sam u Narodnoj skupštini RS pitanje premijeru Radovanu Viškoviću, ministarki finansija Zori Vidović i ministrima saobraćaja koji se često menjaju, gde su pare i zašto nisu napravili 15 kilometara puta, ali odgovora nema. Na ovaj način su ponizili Srbiju i predsednika Vučića, jer je očito da su proneverili sredstva, a to nije jedini primer. Nažalost, nije popločan Stari grad u Trebinju, a Srbija je i za to donirala sredstva.. Sraman je maćehinski odnos Vlade Republike Srpske prema zapostavljenoj Hercegovini i istoku Srpske.\nPrevious articleProdavao kamere Institutu za javno zdravstvo a sad što brže ugasio firmu\nNext articlePosljednjih dana se moglo čuti da se on protivio namjerama Milorada Dodika


Nimanbegu o investitorima za nove hotele: CEKAJU NOVI ZAKON DA NISTA NE PLATE - Ulcinj info\n„Predloženim izmjenama Zakona o uređenju prostora i izgradnji objekata predloženo je oslobađanje plaćanja komunalija za hipotetičke objekte“, rekao je na Odboru za turizam i prostorno planiranje Skupštine Crne Gore poslanik Nove demokratske snage – FORCA Genci Nimanbegu.\nOn je, kako prenosi „Dan“, kazao da je opština Ulcinj investitore za hotele sa 4 i 5 zvjezdica već oslobodila plaćanja 70 odsto komunalija. „To u slučaju famoznog hotela ’Jadran’, koji se gradi od 1999. godine, znači da bi investitor trebalo da plati 900 hiljada eura umjesto četiri miliona. Sada će nastaviti da čeka ovaj zakon i ne plati ništa“, dodao je Nimanbegu.\nPrema riječima poslanika DPS-a i bivšeg ministra održivog razvoja i turizma Predraga Sekulića, hotel „Jadran“ nije izgrađen krivicom državnih organa koji nijesu dozvolili da se prostor privede namjeni.\nProstor na Suki (Ratislavi) je u 51 odsto u vlasništvu opštine Ulcinj.


RTCG - Radio Televizija Crne Gore - Nacionalni javni servis :: Politika :: "Hapsi Milivoje, sve ti je džabe"\nRADUNOVIĆ PORUČUJE 19. 09. 2017. 17:48 >> 17:18 5\n"Hapsi Milivoje, sve ti je džabe"\nPotpredsjednik Nove srpske demokratije Slaven Radunović kazao je da su "Katnićevi isljednici" danas odlučili da pređu na novi nivo represije članova, simpatizera i prijatelja DF-a.\nPovodom hapšenja Ive Pavlović, Luke Radunovića i Petra Draškovića, Radunović je, na svom Fejsbuk profilu napisao da već danima teče akcija policijskog i tužilačkog saslušavanja i ucjenjivanja članova, simpatizera i prijatelja DF-a, koji su učestvovali, kako kaže, u fenomenalnoj izbornoj kampanji 2016, kojom je režim natjeran da inscenira "državni udar", kako bi zadržao vlast.\n"Prethodnih dana Katnićevi isljednici su se zadržavali samo na prepadanju, a danas su se odlučili da pređu na sljedeći nivo represije i nezakonitosti u radu. Uhapsili su Ivu Bajković, heroinu iz oktobarskih protesta, Petra Draškovića, mladog, pametnog i obrazovanog člana IO NSD, kao i mog sina, Luku Radunovića. U zemlji kojom vladaju kriminalci, i iz Vlade, i iz podzemlja, hapse se ljudi koje ti isti ne mogu da uplaše ili okrenu na svoju stranu", navodi Radunović.\nAli, poručuje specijalnom državnom tužiocu: tvrd je orah voćka čudnovata.\n"Kolege opozicionari smatrate li i dalje "da je ovo sve farsa, dogovorena između DPS-a i DF-a"? Mislite li da hapsimo svoju djecu da bi podigli rejting", zaključuje funkcioner DF-a.\n23. 05. 2018. 28


Tags: fudbalski klub - Sportski portal Srbije\nTags: fudbalski klub\nŽenski fudbalski klub Lavice Leskovac PREPORUČENO\nDom partizana 2. sprat, ul. Pana Djukića 18, Leskovac\nŽenski fudbalski klub Lemind-Lavice Leskovac je osnovan 11. septembra 2004. godine. Od samog starta je krenuo sa napredovanjem, rad i trud uprave kluba, trenira i samih igračica su učinili to da se danas klub takmiči u prvoj ligi Srbije za žene. Uz fi ...\nFax011/227 86 44\nKlub malog fudbala Sas Zrenjanin\nJunaka Milana Tepića 11, Zrenjanin\nKada su maja 2003.godine osnovali klub malog fudbala u gradu sportova sa ciljem da pokrenu futsal i u Zrenjaninu, osnivači SAS- a Milivoje Batinica Simo i Milivoj Terzić nisu ni slutili da će upravo ovaj klub za manje od 11 meseci svog postojanja preskoči ...\nInternacionalna Škola Fudbala Atacante Beograd\nJuzni Bulevar 69, Beograd-Vračar\nInternacionalna škola fudbala FC ATACANTE iz Beograda omogućava treninge svakim danom, u trajanju od 60 minuta. Treninzi se,vecinom, održavaju u zatvorenom prostoru SC - Balon za fudbal Južni Bulevar a leti i na otvorenom. Treninzi su usmereni ka sticanju ...\nKlub malog fudbala "Flamingosi-Vranić" Beograd\nKlub malog fudbala "Flamingosi-Vranić" osnovan je 7.02.2008. godine u Vraniću, osnivač i predsednik kluba je Srećko Mitrović, menadžer kluba Milovan Zikić. Treninzi kluba se održavaju na Adi Ciganliji u balonu Zvezda. Mesečna članarina je 1000 dinara ...\nŠkola fudbala "Polet" Beograd\nBulevar vojvode Bojovića bb, Beograd-Stari Grad\nŠkola fudbala FK POLET počela je sa radom 01. jula 2009. godine. Škola fudbala FK GSP Polet namenjena je deci od 5 do 11 godina koja su spremna da kroz druženje, sticanje radnih i životnih navika, kao i sociološke uloge, uče osnovne elemente fudbalske igr ...\nKlub malog fudbala "Ekonomac" Kragujevac\nĐure Pucara Starog 3, Kragujevac - grad\nKlub malog fudbala "Ekonomac" je osnovala grupa studenata Ekonomskog fakulteta na čelu sa prof. dr Veroljubom Dugalićem i nekolicinom asistenata 07.11.2000. godine.Klub je počeo da se takmiči u najnižem stepenu takmičenja Regiona FS Zapadne Srbije, a sa c ...\nŠkola fudbala "Dif" Beograd\nŠkola fudbala DIF upisuje polaznike tokom cele godine.Imajući u vidu da imaju pravo da obučavaju samo oni koji su i sami predhodno obučeni, trenerski, stručni kadar naše škole sačinjavaju mladi, ambiciozni i stručni, Viši fudbalski treneri i profesori Fa ...


Kako mogu da se testiram na COVID 19 - Bebac.com\n14.07.2020. / Izvor: Bebac.com\nTestovi na lični zahtev su komercijalni i koštaju do 6000 dinara, dok se o trošku države mogu testirati, po preporuci lekara, svi koji imaju simptome\nAko imate simptome odlazite u kovid ambulatu bez zakazivanja\nUkoliko osećate simptome korona virusa (kašalj, otežano disanje, temperatura) lekar će u kovid ambulanti matičnog doma zdravlja uraditi dijagnostiku.\nPrema preporukama Vlade Srbije najpre će biti urađen rentgenski pregled pluća, krvna slika, izmerena temperatura, a potom će se uraditi i brzi besplatan test na korona virus.\nTek nakon toga, i uz konsultaciju sa lekarima iz doma zdravlja u odgovarajućoj zdravstvenoj ustanovi biće vam urađen i besplatan PCR test. O testiranju pacijenata odlučuju isključivo lekari na osnovu protokola o testiranju.\nUkoliko ipak lekar proceni da vam testiranje nije potrebno, a vi ipak želite da se testirate, može se podneti zahtev za testiranje na lični zahtev.\nKomercijalno PCR testiranje na korona virus 6000 dinara\nOd 23.maja komercijalno testiranje dozvoljeno je za sve građane koji žele da utvrde jesu li zaraženi korona virusom. Prema trenutnim uputstvima zahtev za testiranje mogu da urade:\ngrađani koji putuju u inostranstvo, a ne ispunjavaju barem jednu od navedenih indikacija za korona virus\nsvi putnici u međunarodnom saobraćaju koji napuštaju teritoriju Srbije (uključujući strance)\nzaposleni u pravnom subjektu na grupni zahtev\nsvi ostali na pojedinačni zahtev\nNa ovaj način pružena je mogućnost svim građanima koji nemaju simptome da se testiraju na korona virus. Razlog tome mogu biti kontakti sa obolelima ili putovanje.\nPostoje dve vrste testa\nDve vrste testa u seriološki i PRC test. U skladu sa pouzdanošću ustanovljena je i cena ova dva testa. Naime, seriološki test (brzi test na korona virus) manje je osetljiv na korona virus i cena koju za njega plaća građanin koji želi da se testira na lični zahtev je 1200 dinara. PCR koštaju koji su validniji košta 6000 dinara.\nUkoliko želite da se na lični zahtev testirate potrebno je da :\n-\tzakažete termin za testiranje u kovid ambulanti\n-\tUplatite 6000 dinara za PCR test ili 1200 dinara za serološki test na žiro račun RFZO-a 840-17750-34, dok se u polju poziva na broj upisuje jedinstveni matični broj\nTestiranje u privatnim ustanovama nije moguće.\nBejbi bum usled pandemije: Kako koronavirus utiče na planiranje porodice\nMa daj, trudnica u 9.mesecu od vrata do vrata, čekaj celu noć na hladnom jer nigde ne puštaju unutra, sa temperaturom koja neće da spadne ispod 38 ni sa jednim lekom. Jedva me prime da trećem mestu (posle cele noći skitanja, a krenula agonija od 6 popodne) skoro 12 sati. Samo da bi uzeli... Čitaj dalje


► Đurić: Nije u interesu Srbije da iznosi pregovaračke pozicije o\nDirektor kancelarije za Kosovo i Metohiju Marko Đurić izjavio je da od naredne runde pregovora Beograda i Prištine nema velika očekivanja, ali da dijalog kao proces mora ostati živ i da će srpska strana sve činiti da tako bude.\nĐurić je za list Kurir rekao da su za rešenje problema Kosova u opticaju mnoge ideje, ali da nije izvesno da li će se bilo koja od njih naći na stlu kao predlog o kojem bi otvoreno moglo da se razgovara sa Albancima i zainteresovanim činiocima u međunarodnoj zajednici.\n"Svakako nećemo kriti od građana kakvo je naše stanovište ako do nekih ozbiljnijih razgovora dođe i ako neko rešenje bude na vidiku. U ovoj fazi ne bi bilo u interesu naše pregovaračke pozicije da istupamo sa bilo kakvim detaljima", rekao je Đurić upitan o ideji predsednika Srbije Aleksandra Vučića o razgraničenju.\nĐurić je naveo da će najavljeno investiranje u deset srpskih opština na Kosovu i Metohiji biti usmereno na oživljavanje postojećih industrijskih kapaciteta, poput "Petoletke" u Leposaviću, "Lole" u Lešku i "Simpa" u Zubinom potoku.\n"Cilj nam je da uložimo velika sredstva i u naše institucije na Kosovu i Metohiji, pre svega u zdravstveni sistem, jer tako manifestujemo prisutnost i snagu Srbije", rekao je Đurić.\nNa pitanje na koji način bi se kontrolisao uloženi novac, Đurić je kazao da to "nije lako izvesti".\n"Tamo ne možete da jednostavno pošaljete naše inspektore ili revizore... Postoje i brojni neformalni i zaobilazni načini kontrole koji su nam na raspolaganju, tako da građani mogu biti potpuno spokojni", kazao je Đurić.\nOn je ocenio je da je u Prištini skrajnuta tema ubistva lidera građanske inicijative "Srbija, demokratija, pravda" Olivera Ivanovića, i da to "nije slučajnost".\n"Naša država neće odustati ni od istrage, ni od insistiranja na tome da se međunarodna zajednica neposrednije uključi u rasvetljavanja ovog zločina", rekao je Đurić.


Konferencija pod nazivom ,,Konkurentnost i održivi razvoj” – KOR 2016, u organizaciji Informativnog centra za poslovnu standardizaciju i sertifikaciju – BSC u Novom Sadu, uz podršku Pokrajinske vlade, okupila je po šesti put stručnjake iz oblasti privrede, energetike, poljoprivrede i obrazovanja, iz zemlje i inostranstva.\n,,Naši privredni subjekti nisu pripremljeni za tržišnu utakmicu sa stranim investitorom i za nastup na stranim tržištima koja su postigla određen stepen kvaliteta. Pravni okvir preslikan u takvu realnost nije dovoljno stimulativan za kompanije. Prisutan je nedostatak investicionih sredstava i likvidnosti kroz banke koje nisu konkurentne u domenu podsticaja ka domaćoj privredi, dok bi maloprodajni lanci trebalo da naprave ustupak domaćim privrednicima kako bi postali konkurentni uvoznim artiklima. U praksi je primećeno i da veliki investitori nisu dostigli dovoljno visok nivo korporativno-socijalne odgovornosti ka lokalnoj zajednici. Potrebno je izmeniti i prilagoditi strukturu investicija potrebama razvoja društva i ravnomernog regionalnog razvoja, jer se model investiranja prisutan u našoj zemlji može pre nazvati socijalnom politikom, a ne privedno-podsticajnom politikom”, rekao je Đoković.\nPotpredsednik je naglasio da se ,,ceđenje suve drenovine” u sferi privrede može zaustaviti upravo eksploatisanjem novih tehnologija, potencijala kreativne industrije i afirmisanja obrazovanih ljudi, kako bi se u okviru postojećeg sistema stvorila nova, dodatna materijalna vrednost. On je dodao da ovakvi skupovi obezbeđuju povratnu informaciju o tome šta je neophodno uraditi, te kakva je vizija ciljnih grupa iz sveta privrede.\nPotpredsednik Đoković i prof. dr Dragutin Stanivuković, ispred Organizacionog odbora konferencije, su ovom prilikom dodelili sertifikate ,,Lider konkurentnosti” laureatima Udruženju proizvođača i prerađivača futoškog kupusa ,,Futoški kupus”, kompaniji za proizvodnju proizvoda od reciklirane gume “KUERK” iz Beočina i kompaniji za izradu predmeta od plastike ,,RPC Pešović” iz Šimanovaca.


Kajzer: Bez Kfora na Kosovu mir bi bio nezamisliv\nTanjug 17. jula 2019. 14:19\nBEČ – Ministar odbrane Austrije Tomas Štarlinger i predsednik austrijske pokrajine Koruška Peter Kajzer posetili su austrijske vojnike u sastavu Kfora na Kosovu i Metohiji i tom prilikom istakli da je stabilnost na kosovskoj teritoriji od velikog značaja za bezbednost celog Balkana, ali i Austrije.\nTrenutno se na Kosovu nalazi 469 vojnika iz Austrije, a najviše iz je iz Koruške – 202.\n„Stabilnost Kosova je od velikog značaja za bezbednost celog Balkana i Austrije. Naši vojnici svakodnevno daju svoj doprinos i obavljaju odlično svoju dužnost u teškim okolnostima“, rekao je Štarlinger u obraćanju pripadnicima Kfora iz Austrije.\nKajzer je istakao da bez njih mir u toj, kako je naveo, „lepoj zemlji“ i regionu ne bi bio zamisliv.\n„Samo zahvaljujući vašem požrtvovanom radu je moguće da Evropa može dalje da srasta“, naglasio je Kajzer, navodi se u saopštenju.


RTS :: Vučić obišao "Srpsku kuću" u Podgorici – "I dalje ćemo pomagati srpskom narodu u Crnoj Gori"\nPolitika Vučić obišao "Srpsku kuću" u Podgorici – "I dalje ćemo pomagati srpskom narodu u Crnoj Gori"\nnedelja, 01. nov 2020, 10:12 -> 15:13\nPredsednik Srbije Aleksandar Vučić obišao je "Srpsku kuću" u Podgorici. Dočekao ga je direktor "Srpske kuće" Emilo Labudović. Što se nas tiče, što nas više napadaju da ulažemo novac, mi ćemo ulagati još više, jer je to novac građana Srbije, poručio je Vučić.\nPredsednik Srbije Aleksandar Vučić najavio je u Podgorici da će Srbija i dalje pomagati srpskom narodu u Crnoj Gori.\nVučić je, nakon posete Srpskoj kući, rekao da je srećan i zadovoljan što je Srbija uložila 3,5 miliona evra u taj velelepni projekat na najlepšem mestu u Podgorici.\nPreneo je, u izjavi novinarima, da je video deo naučnih časopisa koje nije mogao da vidi ranije i značajniju štampanu produkciju, a sadržajem koji tek dolazi Srpska kuća i njena biblioteka pokazaće pravi smisao.\n"Želim vam da još uspešnije i umešnije ovde radite. Što se nas tiče, što nas više napadaju da ulažemo novac, mi ćemo ulagati još više, jer je to novac građana Srbije. Srećan sam što smo ovo poklonili srpskom narodu u Crnoj Gori. Takvih stvari biće još u Crnoj Gori, na primorju i na severu. Želja je Srbije da Srbi budu svoji na svome, i da ponosno čuvaju srpsko ime i prezime i da našem narodu pomognemo", rekao je Vučić.\nNajavio je da će da pokloni 300 knjiga iz lične biblioteke, kao i da će se pobrinuti za donaciju još 700 knjiga.\n"Imam mnogo knjiga i nemam gde ni da ih držim više. Rekao sam da ću 300 svojih lični knjiga pokloniti, i još 700 kao donaciju. Moliću ljude i u Službenom glasniku i Zavodu za udžbenike da pomognu jer je važno promovisanje našeg pisma i jezika", objasnio je on.\nDodik: Naš narod ima pravo na svoj identitet\nSrpski član Predsedništva BiH Milorad Dodik istakao je da mu je bilo važno da konačno poseti Srpsku kuću u Podgorici, i da je prijatno iznenađen i izgledom objekta i svim sadržajima koji su im predstavljeni.\n"Ovo je impozantno i treba da posluži za jačanje uverenja da naš narod ima pravo na svoj identitet i da ne može da se odrekne ničeg od svog identiteta", rekao je Dodik novinarima.\nOn je dodao da će institucije Republike Srpske sarađivati sa Srpskom kućom kako bi sadržaj učinili još boljim.\n"Ovo govori o Srbiji koja vodi računa o svom narodu i važno je da se očuvaju sve ove funkcije", rekao je Dodik.\nMandić: Važno što je Vučić danas sa Srbima u Crnoj Gori\nLider Demokratskog fronta Andrija Mandić izjavio je da je veoma važno što je predsednik Srbije Aleksandar Vučić danas sa srpskim narodom u Crnoj Gori i istakao da od vremena kralja Aleksandra Karađorđevića do danas niko nije pomogao Srbima u Crnog Gori koliko predsednik Vučić.\nMandić je ispred Srpske kuće, neposredno pre dolaska predsednika Vučića, rekao da je njegov dolazak u Crnu Goru veoma važan za Srbe koji su, kako je rekao, ostali bez mitroplita Amfilohija, istorijske ličnosti na koju se dominantno oslanjala čitava politika i snaga srpske crkve.\n"Mitropolit je crkvu zatekao skoro u ruševinama, a ona se danas tako uzdigla i moćna je narodna ustanova", rekao je Mandić.\nOn je kazao da dočekuju predsednika Vučića ispred zgrade koja je vlasništvo srpskog narda u Crnoj Gori za šta je, kako je istakao, dominantno zaslužan sam Vučić.\nVučić i Labudović zajedno su obišli sedište institucija i organizacija koje su osnovane radi očuvanja kulturnog i nacionalnog identiteta srpskog naroda u Crnoj Gori, a za čiju izgradnju je Vlada Srbije izdvojila 3,4 miliona evra.\nU delegaciji Srbije, uz predsednika Vučića u Podgorici su ministri Nebojša Stefanović i Nenad Popović, a u "Srpskoj kući" su ih dočekali lideri Demokratskog fronta Andrija Mandić i Milan Knežević, kao i ambasador Srbije Vladimir Božović.\nU "Srpskoj kući" su smeštene Matica srpska, Institut za srpsku kulturu, Srpski nacionalni savet, Udruženje književnika srpskog naroda, Srpska televizija, Srpski radio, novine, portali, Srpski kulturni centar...\nPosle posete "Srpskoj kući" predsednik Srbije uputio se u Saborni hram Hristovog vaskrsenja u Podgorici, gde je sahranjen mitropolit crnogorsko-primorski Amfilohije.\nNa pitanje novinara da li bi smrt mitropolita mogla i u kojoj meri da utiče na položaj SPC, a posredno i na poziciju srpskog naroda u Crnoj Gori, on je rekao da će "tek da se vidi koliko smo izgubili smrću mitropolita, inače velikog i harizmatičnog čoveka".


Princ Čarls i Kamila u martu u Srbiji\nBeta 23. februara 2016. 17:55\nBritanski princ Čarls sa suprugom Kamilom u martu će posetiti Srbiju u okviru petodnevne turneje po Balkanu, saopšteno je danas u Londonu.\nPrinc od Velsa i vojvotkinja od Kornvola u Beograd će doputovati 16. marta.\nZvaničan program će početi polaganjem venaca na Spomen-kosturnicu oslobodilaca Beograda 1915. godine i na Vojnom groblju Komonvelta, u znak sećanja na zajedničke borbe i žrtve vojnika iz Srbije, Velike Britanije i zemalja Komonvelta tokom Prvog svetskog rata, prenela je britanska mbasada.\nPrinc Čarls će zatim posetiti patrijarha Srpske pravoslavne crkve Irineja, a potom prisustvovati sastanku verskih lidera iz pravoslavne, katoličke, anglikanske, islamske i jevrejske zajednice.\nVojvotkinja od Kornvola će posetiti projekat porodične nege koji podržavaju UNICEF i Fondacija Novak Djoković.\nDrugog dana posete Srbiji, princ Čarls će posetiti Novi Sad, gde će, kako je prenela britanska ambasada, uživati u lokalnim kulinarskim specijalitetima, umetničkim delima i kulturnom nasledju.\nPosetiće Galeriju Matice srpske u kojoj će Britanski savet (British Council) kroz projekat Muving mjuziums (Moving Museums) predstaviti rad umetničkih radnika iz Velike Britanije koji zajedno sa kolegama iz regiona Zapadnog Balkana rade na privlačenju nove, mlade publike u muzeje i galerije.\nPrinc će zatim posetiti Manastir Kovilj, u kome je monaška zajednica uključena u organsku proizvodnju različitih proizvoda (poput meda i rakije), ali i program rehabilitacije „Zemlja živih“.\nVojvotkinja od Kornvola će biti gošća dogadjaja na kome će biti predstavljeni lokalni specijaliteti, a susrešće se i sa proizvođačima hrane i pića iz Velike Britanije koji rade u Srbiji.\nU čast princa Čarlsa i njegove supruge u Skupštni Srbije biće priredjen prijem.\nTokom posete regionu od 14. do 19. marta kraljevski par boraviće i u Hrvatskoj, na Kosovu i u Crnoj Gori, gde će, kako je najavljeno, učestvovati u aktivnostima usmerenim ka promovisanju mira, razumevanja, obnavljanja kulturnog nasledja i osnaživanja položaja mladih u društvu.\nOvo je prva poseta princa od Velsa Srbiji od 1978, ali osma regionu.


Poštujemo odluku Srbije da ostane vojno neutralna - BKTVNews\nPoštujemo odluku Srbije da ostane vojno neutralna\n12. Oktobar 2017. u 20:32\nNATO poštuje odluku Srbije da ostane vojno neutralna i ne vidi kontradikciju između partnerstva Srbije s NATO-om i bezbednosnih odnosa sa drugima - uključujući Rusiju, izjavila je danas zamenica generalnog sekretara te alijanse Rouz Gotemeler.\nOna je ukazala da NATO ima odlične odnose s nekim neutralnim zemljama i dodala da i te zemlje imaju značajnu ulogu u održavanju međunarodne bezbednosti. Prema njenim rečima, Srbija, kao moderna evropska demokratija, ima značajnu ulogu u međunarodnoj bezbednosti.\nGotemeler je podsetila da NATO čine zemlje koje dele neke osnovne vrednosti, kao što su sloboda, demokratija i vladavina zakona, i istakla da su to vrednosti koje i Srbija deli. Ona je napomenula da nije tajna da NATO ima komplikovane odnose s Rusijom, ali je dodala da je s Moskvom potreban dijalog.\n"Potreban nam je i dijalog s Rusijom jer imamo zajedničke interese u izbegavanju opasnih vojnih incidenata i izbegavanju situacija koje mogu da se pretvore u krizu", istakla je Gotemeler i dodala da NATO sa Moskvom želi da održi "politiku uzajamne predvidljivosti".\nTagovi: nato, rusija, srbija, politika,


Dan državnosti Bosne i Hercegovine obilježen u Canberri\nU organizaciji Ambasade Bosne i Hercegovine u Canberri 25. novembra 2020. godine svečanim prijemom obilježen je Dan državnosti Bosne i Hercegovine. Prijemu su prisustvovali predstavnici australske Vlade, diplomatskog kora i bh zajednice u Australiji.\nTom prilikom ambasador Mirza Hajrić je naglasio stabilnost mira i napredak koji je u razvoju načinila Bosna i Hercegovina te izrazio očekivanje da će provedba reformi u našoj zemlji biti ubrzana dolaskom na svjetsku političku scenu nove američke administracije.\nU okviru zvaničnog dijela programa skupu su se obratili i šef Protokola australskog DFAT-a Ian McConville te doajen diplomatskog kora i ambasadorica Rumunije Nineta Barbulescu, koja je pozdravila napore bh vlasti na putu ka euroatlanskim integracijama.\nAmbasador Hajrić je u večernjima satima učestvovao na svečanoj akademiji u ABHCA centru u Leppingtonu pod nazivom „Bosna i Hercegovina, moja i tvoja domovina.“


24.09.2021 / 10:07 BiH - Istekao rok trajanja\nInstitut za javno zdravstvo Republike Srpske raspisao je javni poziv za usluge preuzimanja, skladištenja i konačnog zbrinjavanja medicinskog, hemijskog i farmaceutskog otpada, a u sklopu ovog posla biće uništeno i 55.000 vakcina protiv virusa korona kojima je istekao rok, potvrđeno je "Nezavisnim novinama".\n"Do sada je istekao rok za 55.000 doza vakcina astrazeneka, koje su, kad su donirane, imale rok trajanja od 30 do 60 dana", istakli su iz Instituta.\n"Shodno tome, još ne znamo koliko će koštati uništavanje vakcina", kazali su iz Instituta za javno zdravstvo Republike Srpske.\n"Na poziv naručioca, izvršilac će na lokalitetu naručioca (JZU Institut za javno zdravstvo Republike Srpske Banjaluka i Regionalni centri Foča, Istočno Sarajevo, Zvornik i Trebinje) preuzeti otpad te ga transportovati, skladištiti i konačno zbrinuti na lokalitetu za koji ima odobrenje nadležnog ministarstva", ističe se u obavještenju.\nPodsjetimo da je u Srpskoj istekao rok za 55.000 vakcina, "Nezavisne novine" su prve pisale o tome početkom septembra. Kako smo tada objavili, nije isključeno da će se sličan scenario dogoditi i u FBiH, gdje će 340.183 doze biti neupotrebljive već idućeg mjeseca.


Opel predstavio novog brend ambasadora - Marketing Mreža\nKompanija Opel predstavila je juče na konferenciji za novinare novog ambasadora svog brenda za 2012. godinu – Bajagu i instruktore. Ovo je jedan od najvećih marketinških poduhvata koje je Opel preuzeo u Srbiji, saopštila je ova kompanija.\nBajaga, jedan od naših najvoljenijih muzičara, biće zaštitno lice i zaštitni glas svih Opelovih kampanja u ovoj godini, i to ne samo u Srbiji već i u Crnoj Gori i Makedoniji. Pevač je za potrebe ove saradnje prilagodio svoj veliki hit „Godine prolaze“ tako da pesma proslavlja Opelove kvalitete poput vrhunskog dizajna, visokog kvaliteta i dugovečnosti, a novinari su imali ekskluzivnu priliku da premijerno na konferenciji čuju novu Opelovu himnu.\nNovinarima se na konferenciji obratio i gospodin Ivan Kekić, generalni direktor Opela, koji je Bajagi i Instruktorima poželeo dobrodošlicu u Opel porodicu. Novinari su imali priliku i da vide Opel Vivaro, novo oficijelno vozilo Bajage i Instruktora.\nInovativne tehnologije, vrhunska funkcionalnost, ekonomičnost i udobnost čine Opel Vivara idealnim saputnikom Bajage i Instruktora na njihovim turnejama i nastupima.Tradicija, pouzdanost, vrhunski kvalitet i sigurnost, kao glavne odlike ne samo Opelovih automobila, već i čitave kompanije, predstavljaju Opel kao savršenog partnera i najavljuju dugu i uspešnu saradnju, navodi se u saopštenju Opel-a.


Lončar: Razmišljamo da ograničimo broj ljudi na Adi ciganliji - Sputnjik Srbija\n13:39 11 Maj 2021\nUživo: Vesti: Šta se krije iza novog Kurtijevog manevra /video/\nLončar: Razmišljamo da ograničimo broj ljudi na Adi ciganliji\n15:33 02.08.2020 Preuzmite kraći link\n„Ako se ljudi ne budu pridržavali mera, ozbiljno ćemo razmisliti da ograničimo broj posetilaca na Adi ciganliji. To je jedino što možemo u ovom trenutku da uradimo“, rekao je ministar zdravlja Zlatibor Lončar. On je istakao da potpuno razume ljude koji po ovoj vrućini žele da se osveže, ali da mere moraju da se poštuju.\n„Upozoravali smo ne samo na kupalište na Adi ciganliji, nego i na sve bazene da se poštuje ono što su epidemiolozi rekli, da ograničen broj bude na svim mestima“, rekao je ministar.\nDodao je da je sledeći korak da se uključe da bi ispoštovali ono što je neophodno kako bi sprečili širenje virusa.\n„Nemamo mnogo izbora. Nema svrhe kažnjavati, već samo da ograničimo broj ljudi koji će da bude na Adi. Nama ne treba za sledeći kraj nedelje i sledeći vikend povećan broj obolelih ljudi koji su bili na Adi. To automatski znači opterećenje bolnica, a naš cilj je da ne dođe do toga“, rekao je Lončar.\nAda Ciganlija, krizni štab, Zlatibor Lončar\n13:36 Veliki požar u centru Beograda, povređeno više osoba\n13:31 Vesti: Šta se krije iza novog Kurtijevog manevra /video/\n13:27 Rusija tražila od „Gugla“ da skine ograničenja sa naloga RT-a na Jutjubu\n13:24 Berlin pritiska Kurtija: „Za Nemačku je to ključni prioritet“


Sjajna odbojka, pala Rusija! Srbija druga u grupi\nN1info\t19.09.2018 08:33\nOdbojkaši Srbije pobedili su u meču poslednjeg kola prve faze na Svetskom prvenstvu protiv Rusije rezultatom 3:2 (25:21, 24:26, 25:17, 22:25, 15:12), pa će nastaviti takmičenje u Bugarskoj.\nSrbije je igrala veoma dobar meč u Bariju i napravila iznenađenje nanevši drugi poraz na prvenstvu selekciji Rusije.\nSrbija je vodila sa 1:0 i 2:1 u setovima i izdržala nalete ruske selekcije, koji su u nekim momentima fantastično servirali. Naročito dobro Srbije je igrala u trećem setu, koji je osvojila sa 25:17.\nSrbija sada, kao drugoplasirana (4 pobede) ide u H grupu u Varnu, a rivali će od petka biti Poljska (5 pobeda), Francuska (3 pobede) i Argentina (2 pobede). Tačan raspored i satnica mečeva biće naknadno određeni.\nNajefikasniji u srpskom timu bili su Atanasijević sa 23, Uroš Kovačević sa 21 poenom, a u Rusiji je Jegor Kljuka imao 19.\nSrbija je nastupila u sastavu: Petrić, Okolić, Kovačević, Katić, Krsmanović, Jovović, Ivović, Atanasijević, Luburić, Majstorović, Podraščanin, Lisinac, Rosić, Kostić.\nU zavisnosti od ishoda meča i mesta koje srpska selekcija zauzme u grupui C, Srbija će takmičenje na Svetskom prvenstvu nastaviti u Milanu ili u Bugarskoj, gde će se igrati završnica turnira.\nSrbija startuje u sastavu Jovović (tehničar), Atanasijević (korektor), Lisinac i Podraščanin (srednji blokeri), Kovačević i Ivović (primači) i Rosić (libero).\nStartna postave Rusije: Grankin (tehničar), Mihajlov (korektor), Volkov i Kljuka (primači), Kurkaev i Muzerski (srednji blokeri), Verbov (libero).\nRusija je bila u prednosti na početku seta, ali je Srbija stigla do izjednačenja 18:18 poenima Ivovića.\nSrbija je u finišu sreta došla do dva poena prednosti, nakon što je nakon neuspešnog čelendža Rusa dosuđen auto nakon smeča Mihajlova.\nSrbija je nakon servis-greške Volkova iskoristila drugu set-loptu i povela sa 1:0 nakon osvajanja seta rezultatom 25:20.\nNajefikasniji srpski odbojkaš u prvom setu bio je Atanasijević sa 7 poena.\nRezultat je neizvestan i na startu drugog seta, a nakon kuvanja Muzerskog Rusija vodi sa 4:3.\nRusija sjajnim servisima Muzerskog dolazi do prednosti, ali nakon prvog tempa Lisinca Srbija je smanjila na 8:6. Rusija novom serijom dobrih servisa dolazi do 12:8, ali nakon lukavog kuvanja Uroša Kovačevića prednost je umanjena na tri poena.\nMuzerski nastavlja da bude veliki problem za srpski prijem - as za 15:10.\nIpak, Srbija se brzo vraća u meč i nakon još jednog silovitog prvog tempa Lisinca dolazi do izjednačenja 16:16.\nIvović sjajno pogađa iz kontre protiv trojnog bloka iz zone 6 za 18:18.\nNakon fantastičnog kuvanja Atanasijevića Srbija dolazi do prednosti 23:22, a selektor Rusije traži tajm-aut.\nSrbija je pokušala da napadne iz kontre, ali je nakon bloka Rusije lopta ipak upala u polje Srbije. Nakon smeča Volkova lopta od bloka odlazi u aut, pa Rusija ima drugu set loptu, koju koristi, uprkos tome što su sudije gledale snimak.\nPosle izjednačenog rezultata oko prvog tehničkog tajm-auta Srbija je stigla do prednosti i seriom od pet poena povela sa 13:8 nakon poena Atanasijevića. Seriju srpske selekcije prekinuo je Maksim Mihajlov.\nSrbija nastavlja sa sjajnom igrom u trećem setu i posle drugog tehničkog tajm-auta, a posebno se istakao Ivović, koji je sam u bloku zaustavio Mihajlova za 17:10. Srbija je nastavila sa fantastičnom igrom u trećem setu, a trećeg seta dolazi nakon servis-greške Volkova i posle 90 minuta igre vodi sa 2:1 u setovima.\nU četvrtom delu igre Rusija je u prvoj polovini seta došla do vođstva, koje je raslo do 14:7 nakon loše reakcije prijema Srbije.\nSrbija je držala priključak tokom četvrtog seta, a nakon sjajnog smeč-servisa Srećka Lisinca uspela je da umanji prednost Rusije na 20:18.\nIpak, Rusija je nastavila sa dobrom igrom i održava dva poena prednosti, ali nakon odličnog servisa i smeča iz zone 6 Uroša Kovačevića, Srbija smanjuje na 23:21. Ipak, Kovačević potom promašuje servis, a Italijani koriste poklon, pa će o ishodu meča odlučivati peti set.\nOdlučujući set bolje su otvorili Rusi, koji su osvojili prva tri poena, pre nego što je Atanasijević dijagonalom smanjio na 3:1.\nSrbija je imala dobru šansu na 10:8 za Ruse, ali je na prvom tempu uhvaćen Srećko Lisinac. Nakon novog asa upravo Lisinca Rusija vodi samo sa 11:10, a posle još jednog sjajnog servisa Jovović spašava loptu i Atanasijević izjednačuje na 1:1.\nLisinac ponovo fantastično servira i rezultat je 12:11 za Srbiju.\nNakon servis-greške Maksima Mihajlova Srbija ima prvu meč-loptu.


Penzije u EU – bolje je, ali može još bolje, zaključuje Brisel - Penzioneri - Crna Gora\nMilica Hajdukovic maj 09, 2018\nIzveštaj o adekvatnosti penzija u Evropskoj uniji u 2018. godini, koji je objavljen 30. aprila 2018, analizira način na koji sadašnje i buduće penzije doprinose sprečavanju siromaštva starijih osoba i održavanju nivoa prihoda kod muškaraca i žena tokom cijelog trajanja njihove penzije.\nU izveštaju je ocenjeno da države članice EU sve više pažnje posvećuju održivosti i adekvatnosti penzija, ali i da će u budućnosti biti potrebne dodatne mjere.\nTrenutno, prema saopštenju za javnost Evropske komisije, broj starijih stanovnika Evropske unije koji su izloženi siromaštvu ili društvenoj isključenosti, smanjio se za 1,9 miliona u odnosu na broj ovih osoba prije dve godine, dok je broj starijih osoba koje rade povećan za 4,1 milion tokom poslednje tri godine. Uprkos ovim poboljšanjima kada je u pitanju položaj penzionera u Evropskoj uniji, ne može biti ni govora o smanjivanju napora kako bi situacija bila još bolja.\nPored toga, postoje značajne razlike među državama i među demografskim grupama. Na primjer, penzije za žene su i dalje za 37 odsto niže od penzija muškaraca zbog nižih plata i kraćeg radnog staža usled porodičnih obaveza. Slično tome, osobe koje se bave netipičnim zanimanjima ili su samozaposlene često su suočene sa nepovoljnijim uslovima kada je u pitanju penzionisanje u odnosu na osobe koje su se bavile klasičnim poslovima.\nDržave članice preduzele su mjere kako bi osigurale da adekvatnost penzija bude u središtu njihovih aktivnosti, naročito kada su u pitanju male penzije, ali se ocjenjuje da je potrebno uložiti i dodatan napor ka ovom cilju.\nDa bi osigurali adekvatnost i održivost trenutnih i budućih penzija, penzijski sistemi moraju promovisati produženje radnog vijeka uzimajući u obzir kontinuirano povećanje očekivane dužine života. Ovo se može postići podsticanjem cjeloživotnog učenja, obezbeđivanjem bjezbednog i zdravog radnog prostora, prilagođavanjem starosne granice za penzionisanje, nagrađivanjem kasnijeg penzionisanja i povećanjem broja potrebnih godina za penzionisanje , te obeshrabrivanjem ranijeg odlaska u penziju.\nDržave članice takođe treba da preduzmu dodatne mjere kako bi se smanjio jaz između visina penzija žena i muškaraca vođenjem politike jednakih mogućnosti za žene i muškarce tokom doba kada su oni radno sposobni, koje na primjer imaju za cilj promovisanje ravnoteže između profesionalnog i privatnog života, kao i ravnomjerno raspoređivanje porodičnih obaveza, i nude rešenja problema učešća na tržištu rada, intenziteta rada i prekida karijere. Penziona politika posebno treba da na pravi način zaštiti prekide u karijeri koji su motivisani porodičnim obavezama.\nČuvajte zdravlje tokom velikih vrućina – savjeti za starije osobe


"Srbija i Kosovo miljama daleko od dogovora"\nNacionalne vesti - Subota 26.10.2019 - 13:00\nVašington -- Srbija i Kosovo su u ovom trenutku miljama daleko od bilo kakvog rešenja i dogovora, izjavio je za Glas Amerike potpredsednik Srpske liste Dalibor Jevtić.\nAmerika od Srpske liste očekuje da podrži procese koji će doprineti nastavku dijaloga FOTO: Getty Images\nOn je, posle sastanaka u Vašingtonu, istakao da Amerika od Srpske liste očekuje da podrži procese koji će doprineti nastavku dijaloga Beograda i Prištine, ali da Srpska lista "ne juri" u vladu sa pobednikom izbora na Kosovu Aljbinom Kurtijem.\nPotpredsednik Srpske liste sastao se u Vašingtonu sa direktorom službe Stejt departmenta za Južnu i Centralnu Evropu Dejvidom Kostelančikom, predsednikom Srpskog kokusa Stivom Stajversom, republikanskim senatorom Ronom Džonsonom i direktorom za Evropu u Savetu za nacionalnu bezbednost Džonom Eratom.\nJevtić je izjavio da je tema sastanka sa Džonom Eratom bila situacija nakon upravo održanih izbora i pozicija Srpske liste.\n"Ono što sam čuo od sagovornika jesu očekivanja koja Bela kuća ima, pre svega u vezi sa dijalogom Beograda i Prištine, ali i očekivanja oko formiranja nove vlade. Ja sam Erata informisao da Srpska lista ne juri da bude deo nove vlade, niti je to naš prioritet u ovom trenutku, posebno ne u okolnostima, gde potencijalni kandidat za premijera, gospodim Kurti ima takav odnos i stav prema Srpskoj listi, a to jeste generalni odnos prema srpskoj zajednici", kazao je on.\nNa pitanje šta SAD očekuju od Srpske liste, Jevtić kaže da očekuju, pre svega, "da mi podržimo one procese, koji će doprineti podršci i nastavku dijaloga".\n"U tom smislu, i ja sam izvestio svog sagovornika, ne samo njega, nego sve sa kojima sam razgovarao u Vašingtonu, da jeste prioritet Srpske liste nastavak dijaloga, ali sa druge strane jeste poštovanje prava srpskog naroda na prostoru Kosova", rekao je on.\nJevtić dodaje da američki zvaničnici nisu rekli da oni podržavaju ovaj ili onaj koncept i da "oni podržavaju onaj koncept ili ono što može da bude tema ukoliko se Beograd i Priština dogovore, da se o određenoj temi može razgovarati".\n"Moraju da znaju da su stavovi Aljbina Kurtija, nešto što nama govori da on nije spreman da zaista razgovara o onome što može biti kompromis. Bilo šta da je tema, dakle to može da bude samo gubljenje vremena", napominje on.\nJevtić je dodao i da smatra da je Kurtijev pristup pogrešan u odnosu prema srpskoj zajednici.\n"Vi možete da mislite o ovoj ili onoj partiji šta god hoćete, ali morate da poštujete to što je Srpska lista osvojila više od 90 odsto glasova unutar srpske zajednice na poslednjim izborima", kazao je Jevtić.


Šesti festival japansko–srpskog filma održava se od 29. do 31. oktobra u Beogradu – Fakultet savremenih umetnosti\nŠesti festival japansko–srpskog filma održava se od 29. do 31. oktobra u Beogradu\ndragana.lajsic / / Vesti / 28. 10. 2019.\nŠesti po redu, festival japansko-srpskog filma počinje u utorak, 29. oktobra, svečanim otvaranjem u 18:00, u Jugoslovenskoj kinoteci (Uzun Mirkova 1). Ovogodišnja manifestacija održaće se 2. i 3. novembra, u Novom Sadu i Tokiju.\nFestival će zajedno otvoriti ovogodišnje članice žirija – Sandra Perović, urednica u Redakciji filmskog programa RTS-a, i renomirana japanska glumica sa impozantnim internacionalnim iskustvom i učesnica glavnog programa 64. Kanskog festivala sa filmom „Hanezunotsuki” – Hako Ošima.\n„Stvaraoci i dela” – edukativni i zabavni sadržaji kao deo festivala\nPosetioci će imati priliku da vide nova kratkometražna filmska ostvarenja u selekciji Marka Grbe, kao i iskusnih i talentovanih reditelja obe zemlje, a takođe će moći da prisustvuju mnogim kulturno-umetničkim, edukativnim i zabavnim sadržajima na temu „Stvaraoci i dela”, koji iz godine u godinu imaju sve veći programski prostor ovog festivala.\nU okviru ceremonije otvaranja, u utorak, 29. oktobra, od 18:00, publika će videti izložbu pod nazivom „Zapisi pred san” mlade umetnice i viteškinje TKV, kao i butoh performans u izvođenju Marka Nektana. Nakon toga će uslediti filmovi takmičarske selekcije i tribina „Čovek i mašina”, u okviru ovogodišnje tematske razrade JSFF-a.\nDrugi dan: Takmičarski blok filmova od 20:00 do 22:30\nDrugog dana festivala (30. oktobar) set aktivnosti počeće sa „Oracle media samitom”, koji će voditi dvogodišnji dobitnik nagrade japanskog žirija – Ognjen Petković. Zaključke do kojih su došli mladi reditelji na samitu izneće moderator u okviru „Oracle media panela” od 16:00.\nUmetnički program počeće istog dana u 18:00, kada će posetioci moći da pogledaju delo profesora sa Tokijskog politehničkog univerziteta – Takajame Rjuićija (Nitrat), dok će u potkrovlju Jugoslovenske kinoteke biti održana radionica Marka Nektana „Izazivanje kreacije”. U atrijumu Jugoslovenske kinoteke TKV, autorka izložbe „Zapisi pred san“, održaće otvoreni performans „Proces stvaranja“, dok će nam Novi Sad, kao prestonica kulture 2021, doneti diskusiju sa predstavnikom Fondacije NS2021 o kontaktu japanske i srpske kulture kroz njihovu platformu.\nOvaj intenzivan i sadržajan dan zatvoriće takmičarski filmski blok, koji će trajati od 20:00 do 22:30.\nTreći dan: Tribine o Japanu, treći takmičarski blok, proglašenje pobednika\nPoslednjeg dana festivala (31. oktobar) posetioci će moći da čuju više o samom Japanu i iskustvima onih koji svojim radom, likom i delom podstiču zbližavanje ove dve kulture. Nakon toga, organizatori su pripremili novu programsku celinu za ovu godinu – JSFF revijalnu internacionalnu selekciju, koja je okupila ostvarenja širom sveta na ovogodišnju temu „Stvaraoci i dela” . Pre proglašenja pobednika biće prikazan i poslednji takmičarski blok, kao i tribina „Autor i delo”.\nCena ulaznica po danu je 200 dinara, dok će izložba „Zapisi pred san”, performans „Proces stvaranja” i radionica „Izazivanje kreacije” biti otvoreni za posetioce.\nZa „Oracle media panel” potrebno je da se prijavite na imejl-adresu: jsffestival.info@gmail.com zbog ograničenog broja mesta u sali (ulaz je besplatan).\nDetaljan program i više informacija o događajima na JSFF-u možete pronaći na zvaničnoj Fejsbuk stranici festivala ili na zvaničnom sajtu festivala.\nVidimo se na Japansko-srpskom festivalu filma!


Na Oktobarfest oprezno (FOTO)\nBezbednosne mere na ovogodišnjem Oktobarfestu, festivalu piva i folklora, biće podignute na najviši nivo posle serije terorističkih napada u Nemačkoj, saopštili su čelnici Minhena.\nDonošenje rančeva i velikih torbi na festival biće zabranjeno, a skoro 30 hektara biće ogradjeno kako bi se osiguralo da svi posetici prodju bezbednosne kontrole, rekao je zamenik šefa minhenske policije Verner Viler.\nOn je takodje najavio postavljanje video-nadzora i angažovanje dodatnih policijskih snaga.\nPrema njegovim rečima, iako postoji velika mogućnost terorističkih napada na festivalu, vlastima nije poznato da postoje konkretne bezbednosne pretnje.\nTradicionalni festival Oktobarfest počinje 3. oktobra u Minhenu, a ove godine se očekuje šest miliona posetilaca.


obećanja - Sputnjik Srbija\n02:22 08 Mart 2021\n„Bez obzira na to koliko toga postignem u tom besmislenom roku od prvih sto dana, a toga je bilo puno, mediji će to ubiti!”, napisao je 21. aprila predsednik SAD na Tviteru.\nGotovo sve ono što kandidati tokom kampanje obećavaju građanima u isključivoj je ingerenciji Vlade, koja ima punu izvršnu vlast u državi, i Narodne skupštine, koja usvaja zakone.\nPetnaest minuta su trajala i evropska obećanja Ukrajini i Turskoj\nSrbi nisu ni prvi ni poslednji koji su se iz sopstvenog iskustva uverili da je „puj-pike ne važi“ manir Evropske unije.\nI u Americi je, kao i u drugim zemljama, standard da se novom predsedniku dâ nekoliko meseci da se pokaže. Međutim, sa Trampom je situacija drugačija jer je dočekan na nož od strane establišmenta i mejnstrim medija, pa novi američki predsednik mora veoma brzo da postupa.\nCipras: Ne odustajemo od predizbornih obećanja\nGrčki premijer Aleksis Cipras izjavio je danas da će njegova vlada ispuniti predizborno obećanje o okončanju oštrih budžetskih rezova.


Kako prenose prištinski mediji, Tači po izlasku iz suda nije davao izjave.\nTači je od ponedeljka u Hagu na saslušanju povodom optužnice za ratne zločine i zločine protiv čovečnosti počinjene na Kosovu.\nTači je u ponedeljak i utorak u sudskoj zgradi u Hagu, zajedno sa advokatima proveo više od 12 časova.\nPrvog dana nakon ispitivanja izjavio da je sve vreme slušao tehnička pitanja koja su mu postavljali predstavnici tužilaštva i njegov pravni zastupnik, dok se juče nije obraćao novinarima.\nSpecijalno tužilaštvo Kosova sa sedištem u Hagu podnelo je 24. juna na ispitivanje optužnicu sa 10 tačaka kojima se Tači, lider Demokratske partije Kosova Kadri Veselji i druga lica terete za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje.\nSpecijalno tužilaštvo se još nije oglasilo povodom Tačijevog boravka u Hagu.\nVIDEO: Tači saslušan u Hagu


"Radiću za dobrobit srpskog fudbala" | Ekspres.net\nNenada Bjekovića novoimenovani zamenika predsednika Fudbalskog saveza Srbije, sa ovlašćenjima prvog čoveka, u svojoj izjavi za sajt FSS kaže da će raditi za dobrobit srpskog fudbala.\n"Ova odluka Izvršnog odbora je za mene velika čast i veliko priznanje. Voleo bih da sam u nekim lepšim okolnostima izabran za prvog čoveka srpskog fudbala, ovo što se dešava ne služi nikome na čast“, rekao je Bjeković\nBjeković je godinama prisutan u krovnoj organizaciji, međutim, sad je zaposeo najvišu tačku.\n"Verujem da ću uz pomoć najbližih saradnika raditi za dobrobit srpskog fudbala. Ja sam više čovek terena, ali imam uz sebe ljude koji imaju iskustva i znaju kako se rukovodi ozbiljnom organizacijom kao što je Fudbalski savez Srbije“.\nPrema njegovim rečima, glavni zadatak biće mu da obezbedi klimu za nasmetano funkcionisanje ovdašnjeg fudbala dok se ne izabere novi predsednik.\n"Nikada nisam voleo da pametujem i da filozofiram o stvarima i temama u koje se ne razumem, ali sam dovoljno dugo u fudbalu da mogu da odgovorim obavezama i zadacima u ovako delikatnom trenutku. Biće mi zadovoljstvo da vršim dužnost predsednika Saveza do raspisivanja novih izbora“, dodao je Nenad Bjeković.\nNeand Bjeković Fudbalski savez Srbije\nNastavlja se borba oko Fudbalskog saveza Srbije.


Praznik moćnih motora i lepih žena : Nadlanu.com\nPraznik moćnih motora i lepih žena\nObjavljeno 18. jul 2008. / 11:21:08\nPoslednjeg vikenda ovog meseca (od 27. do 29.juna) u Velikoj Plani biće organizovan Bike Show, tradicionalno okupljanje zaljubljenika u motore i motocikle iz Srbije i inostranstva, prvi put održano 1994.godine.\nPrvi dan Bike Show predviđen je za okupljanje učesnika u moto kampu u Radovanjskom lugu, u šumi gde je je ubijen vođa Prvog srpskog ustanka Karađorđe Petrović .\nPored domaćih, na smotri će učestvovati i ljubitelji motora iz Republike Srpske, BiH, Hrvatske, Crne Gore, Bugarske i Makedonije.\n- Motorijada je praznik mladosti, lepih motora, dobre rok muzike, dobrog pića i prelepih žena, koje su neizostavni deo ovog spektakla - kaže Planjanin Radovan Knežević.\nDrugog dana održava se izložba i nadmetanje u vožnji motorima, dok je za nedelju, 29. jun, planiran tradicionalni, impresivni defile svih učesnika kroz Veliku Planu, koji na ulice izmami većinu stanovnika ovog grada, smeštenog na 80. kilometru autoputa od Beograda prema Nišu.\nSve tri večeri u Radovanjskom lugu održavaće se koncerti poznatih domaćih rok grupa.\nPoslednjih godina Motorijada okuplja skoro 1.000 učesnika, a organizatori čekuju da će ovaj put taj broj biti premašen.\nGostima koje ne privlači noćenje u krugu moto kampa, u višestoletnoj hrastovoj i bukovoj šumi, na raspolaganju stoji preko 600 ležajeva u hotelu "Plana", te motelima "Stari hrast", "Plana", "Krnjevo" i "Lozovička česma".


U Briselu tvrde da je Srbija pristala da obezbedi pristup graničarima "Fronteksa". To je deo strategije EU da pojača kontrole granica i poveća broj deportacija. U igri i dalje ideja o sabirnim centrima na Balkanu.\nIzvor: DOJČE VELE, B92\nLideri Evropske unije pronašli su najmanji zajednički sadržalac u izbegličkoj krizi – bolja zaštita spoljnih granica i efikasnije deportacije onih koji nemaju pravo na azil. U trenutku dok Italijom vlada koalicija koja odbija pristup spasilačkim brodovima, a zemlje Višegradske grupe odbijaju da i jedna jedina izbeglica bude raspoređena kod njih, jasno je da EU može da se dogovori samo o restriktivnijoj politici. Veruje se da će to biti i centralna tema samita šefova država i vlada članica EU koji se u sredu i četvrtak odigrava u Salcburgu.\nSebastijan Kurc, kancelar Austrije koja trenutno predsedava EU, u nedelju je pred pripremni sastanak sa kancelarkom Angelom Merkel insistirao na jačanju evropske agencija za zaštitu granica "Fronteks". Njegova ideja – koja nije dalje objašnjena i razrađena jeste da "Fronteks" sprečava brodove i čamce sa izbeglicama da se uopšte otisnu sa obala Afrike.\nNa sličnoj je liniji i šef Evropske komisije Žan Klod Junker koji ima plan za ojačavanje "Fronteksa" čije bi ljudstvo umesto dosadašnji 1.500 službenika trebalo do 2020. podići na 10.000. Te bi trupe onda po potrebi podržavale oko 100.000 graničnih policajaca pojedinih država.\n"Nije ideja da se preuzme ili zameni njihova odgovornost već da se enormno poveća podrška njihovim zadacima", rekao je komesar EU za izbeglice Dimitris Avramopulos za hamburški list Abendblat.\nU novoj postavci "Fronteksa" bi Nemačka mogla da obezbedi 1.300 policajaca koji bi na međudržavnim granicama u Evropi trebalo da pomognu pri patrolama i kontrolama dokumenata. "Fronteks" će delovati i na teritoriji "trećih država" – u prevodu i na Zapadnom Balkanu koji je deo Balkanske rute. Avramopulos tvrdi da su odgovarajući sporazumi već postignuti sa Srbijom, Albanijom i Makedonijom.\nTo je novost koja do sada nije potvrđena u Beogradu. Tokom jula je evropski komesar za susedstvo Johanes Han potvrdio da se pregovara o pristupu "Fronteksa" teritoriji Srbije i Makedonije, ali to je sada, prema tvrdnjama iz Brisela, i završeno. Daleko od očiju i ušiju javnosti.\nO ovome u Srbiji ima malo reči, a još je manje jasno šta bi to trebalo da znači. U maju prošle godine su Večernje novosti pisale da je Srbija odbila ponudu "Fronteksa" za zaključenjem sporazuma prema kojem bi službenici ove agencije imali imunitet u Srbiji, ali da se vlada u Beogradu oglasila spremnom "da nastavi pregovore kako bi se osoblju 'Fronteksa' olakšao operativni rad u Srbiji".\nDačić: Srbija prema migrantima postupa humano i odgovorno\nItalija i administracija u Briselu na suprotnim stranama kada je politika prema migrantima u pitanju\nNemačka postigla dogovor sa Španijom o migrantima


"Razočarani smo tom odlukom, pa oni imaju ljude iz Srbije" - BIGportal.ba\n“Razočarani smo tom odlukom, pa oni imaju ljude iz Srbije”\n4 Marta, 2020 4 Marta, 2020 0141\nPredsednik Košarkaškog saveza Turske Hidajet Turkoglu rekao je da je razočaran odlukom Evrolige da se meč Darušafake i Virtusa odigra u Beogradu.\nUtakmica 6. kola Top 16 faze Evrokupa između turskog i italijanskog kluba, koja je trebalo da se igra u sredu u Istanbulu, zbog problema sa koronavirusom u Italije prebačena je u Beograd i igraće se u četvrtak u Štark areni bez publike.\n“Odluka o utakmicu i odigravanju u Beogradu je veliko razočaranje za mene. Ta odluka Evrolige je nerazumljiva, uložili smo najveće napore da se odigra u Istanbulu. Odluka je protiv svih vrednosti koje Evroliga propagira i protiv duha igre. Sve postaje kontrovrezno kada u obzir uzmete jednostavne činjenice da su trener i pojedini igrači Virtusa iz Srbije, to je potpuni preokret za nas. Ne želimo nikakvo nesportsko ponašanje i nepoželjno okruženje. Molio bih Evroligu da bude oprežnija u donošenju takvih odluka. Verujem da kompletna turska košarkaška javnost zamera Evroligi na ovoj odluci”, navodi se u saopštenju Turkoglua.\nMeč se igra u četvrtak od 18.15, a pobednik tog duela izboriće plasman u četvrfinale Evropkupa.


Koji domen kome pripada? | Dom domaćih domena\nKoji domen kome pripada?\nSvet internet domena svakoga dana postaje sve komplikovaniji, ali jedna stvar se nikako ne menja - u lokalnom pretraživanju Interneta prednost imaju sajtovi na nacionalnim domenima.\nVrste internet domena\nNacionalni internet domeni država se stručno nazivaju ccTLD - country code Top-Level Domain (u prevodu: nacionalni internet domen najvišeg nivoa). Vezani su za međunarodnu dvoslovnu oznaku države, i takav je i naš .RS domen. U poslednjih nekoliko godina, pored njih postoje i IDN ccTLD, kao što je naš .СРБ domen. IDN - Internationalized Domain Name (u prevodu: internacionalizovan naziv domena) su oni nazivi domena koji nisu napisani engleskim alfabetom, već nacionalnim pismom, bilo da je ono kinesko, arapsko ili ćiriličko.\nPored ove dve vrste domena postoje i generički domeni, gTLD - generic Top-Level Domain (u prevodu: generički internet domen najvišeg nivoa), koji se ponekad nazivaju i međunarodni ili globalni domeni. Među njima su svakako najpoznatiji i najkorišćeniji .COM, .ORG, .NET… Međutim, od skora je uvedeno preko 1000 novih gTLD i to na više jezika i pisama: .web, .сaйт, .移动, . شبكة, events, .works, .cool, .vision, .today, .company, .shop, .trend, .place, .guru, .blog, .sex... i mnogo drugih.\nU okviru nacionalnih internet domena, bilo da su ccTLD ili IDN ccTLD, postoje domeni sledećeg nivoa, to jest SLD - second level domain (u prevodu: domen drugog nivoa), koji se nazivaju i poddomeni. To su, ustvari, domenski prostori u okviru kojih je moguća registracija naziva domena za korisnike. Uobičajeno je da je registracije naziva domena na nivou poddomena jeftinija od naziva domena na ccTLD ili IDN ccTLD nivou, iako im je funkcionalnost potpuno ista.\nDomenski prostori nacionalnih domena\nZa nazive .RS i .СРБ domena, registracija je moguća u okviru sedam domenskih prostora u oba domena (.RS, .CO.RS, .ORG.RS, .EDU.RS, .IN.RS, .GOV.RS i .AC.RS, kao i .СРБ, .ПР.СРБ, .ОРГ.СРБ, .ОБР.СРБ, .ОД.СРБ, .УПР.СРБ i .АК.СРБ), zavisno od pravnog statusa korisnika. Naravno, najskuplja je registracija naziva odmah na nivou .RS i .СРБ, i ona je dostupna za sve zainteresovane korisnike, bez ograničenja, bez obzira da li su pravna ili fizička lica, domaća ili strana. Zato na vebadresama koje sadrže .RS i .СРБ mogu istovremeno da se nađu i multinacionalne kompanije i lokalne samouprave i male trgovinske radnje, pa i pojedinci.\nMeđutim, za ostale domenske prostore važe određena ograničenja. Tako su za poslovne korisnike, to jest sve koji imaju registrovanu firmu, bez obzira da li su domaća ili strana pravna lica i preduzetnici, predviđeni poddomeni .CO.RS i .ПР.СРБ. Za neprofitne organizacije, bilo da su domaće ili strane, namenjeni su .ORG.RS i .ОРГ.СРБ. Sve obrazovne ustanove, i domaće i strane, mogu da registruju nazivedomena na nivou .EDU.RS i .ОБР.СРБ. Za pojedince, domaća ili strana fizička lica, predviđeni su poddomeni .IN.RS i .ОД.СРБ. Ovi poslednji su ujedno i najjeftiniji za registraciju, a nešto skuplji su oni namenjeni za prve tri kategorije korisnika.\nPreostala dva nacionalna domenska prostora namenjena su specifičnim korisnicima i besplatni su za registraciju. Poddomeni .GOV.RS i .УПР.СРБ namenjeni su državnim organima Republike Srbije, pa je i upravljanje njima prepušteno Upravi za zajedničke poslove republičkih organa. Upravljanje adresnim prostorima .AC.RS i .АК.СРБ prepušteno je Akademskoj mreži Srbije, jer su predviđeni za visokoobrazovne i naučne institucije.\nCena različita - funkcionalnost ista!\nDakle, domenska struktura oba nacionalna domena omogućava registraciju naziva domena za sve kategorije korisnika, u dva domenska nivoa, vodeći računa o njihovim potrebama i mogućnostima. Bez obzira na to koji nivo domena odaberu, funkcionalnost naziva domena je potpuno ista. A cena se kreće od besplatne registracije, preko nekoliko stotina dinara za nazive domena za lične potrebe, i skoro dvostruko skupljih naziva za firme, organizacije i obrazovne ustanove. Po ovim cenama ne mogu da se registrujunazivi međunarodnih domena.\nNajskuplji nazivi domena, oni samo sa.RS i .СРБ na kraju, dostupni svima, imaju cenu na tržištu oko par hiljada dinara, zavisno od izabranog ovlašćenog registra. Tehnički gledano, oni nisu ni po čemu bolji od onih jeftinijih nacionalnih domena, ali su popularniji. Kompanije i pojedinci koji žele da na taj način potpuno štitite svoj identitet, naziv svoje firme ili svojih brendova, proizvoda ili usluga na srpskom internet prostoru, registruju sve nazive domena koji su im dostupni, koristeći u nazivu pojam koji žele da zaštite.\nRazlika između "domen" i "naziv domena"\nInternet domen je skup uređaja ili internet servisa povezanih na Internet, koji čine jedinstvenu administrativno-tehničku celinu. Naziv internet domena je tekstualna oznaka koja identifikuje domen, nacionalni ili međunarodni (na primer: rnids.rs), i to je ono što korisnik registruje. On je sastavni deo veb i imejl adrese i na taj način određuje vaš identitet na Internetu.\nPrednosti nacionalnih domena\nPrednosti registracije nacionalnih .RS i .СРБ domena u odnosu na međunarodne, radi lakšeg objašnjenja, mogu da se sistematizuju u pet celina: prisustvo, dostupnost, identitet, bezbednost i pripadnost.\nNacionalni internet domen je odrednica prisustva na nekom tržištu, pa korisnik koji registruje .RS i .СРБ domen, istovremeno i geografski određuje teritoriju za koju je njegov internet sajt prevashodno namenjen. Još uvek je slobodan i dostupan za registraciju veliki broj potencijalno zanimljivih pojmova u okviru .RS i .СРБ domenskih prostora (imena, naziva firmi ili proizvoda, geografskih i opštih pojmova iz oblasti kulture, istorije, umetnosti…). Registrovanjem svih potrebnih .RS i .СРБ domena potpuno štitite svoj identitet, naziv svoje firme ili svojih brendova, proizvoda ili usluga na srpskom internet prostoru. Nacionalni internet domeni pružaju veći stepen pouzdanosti i bezbednosti jer ne mogu da ih registruju neidentifikovane firme ili pojedinci, što je jako bitno u sprečavanju zloupotreba domena (lažno predstavljanje, sajber kriminal…). Korišćenje nacionalnih internet domena pokazuje i pripadnost lokalnoj internet zajednici, a korisnici .RS i .СРБ domena imaju i posebne pogodnosti besplatne promocije na skupovima kao što je DIDS, velika godišnja konferencija o Internetu.


Bevanda je istakao da želi zaustaviti različita tumačenja u vezi sa ovim zakonom, te je podsjetio da je Savjet ministara BiH prije godinu dana usvojio Zakon o platama, ali je taj zakonski projekat vraćen na ponovno razmatranje u parlamentarnim komisijama.\nPrema njegovim riječima, ključno za zaustavljanje tog zakona je činjenica da su oštećeni neki policijski službenici, naročito zaposleni u Direkiji za koordinaciju policijskih tijela BiH, jer je ona uspostavljena poslije donošenja zakona.\n“Mislim da će ono što je donio Dom naroda danas učiniti i Predstavnički dom, a to je da se zaduži Savjet ministara da do kraja godine ponudi sistemski zakon koji će regulisati sve poteškoće”, rekao je Bevanda novinarima u Sarajevu.\nOdgovarajući na pitanje u vezi sa Izvještajem Evropske komisije o napretku u BiH, Bevanda je naveo da još nije vidio kompletan materijal, ali da je Ministarstvo koje vodi uradilo sve što je bilo planirano u vezi sa obavezama na planu evropskog puta BiH.\nBevanda je potvrdio da početkom naredne sedmice u BiH stiže delegacija Međunarodnog monetarnog fonda.\nOn je zadovoljan činjenicom da je Pravilnik o lijekovima u BiH konačno usvojen i da će zeleno svjetlo dobiti i na Savjetu ministara BiH. Srna\nTagovi: dom narodapredstavnicki domvaznovjekoslav bevandazakon o platama i naknadama


Zvanično promovisan portal „Medijska slika: Gledišta i analize“\nYou are at:Home»Vijesti»Zvanično promovisan portal „Medijska slika: Gledišta i analize“\nBy Medijska slika on\t 8. jula 2014. Vijesti\nNa Fakultetu političkih nauka u Banjoj Luci danas je zvanično predstavljen i pušten u rad intertnetski portal „Medijska slika: gledišta i analize”. Ovaj portal pokrenut je u okviru projekta iz oblasti odgovornog novinarstva „Medijska slika Republike Srpske”, koji se izvodi na Institutu za društvena istraživanja Fakulteta političkih nauka Univerziteta u Banjoj Luci.\nNa predstavljanju portala učestvovali su prof. dr Aleksandar Bogdanić, rukovodilac projekta, Borislav Vukojević, saradnik na projektu i glavni i odgovorni urednik portala, kao i drugi saradnici na projektu.\nOsnovni ciljevi portala su opisivanje i ukazivanje na najvažnije osobine medijskih sadržaja i novinarstva u Republici Srpskoj i regionu, podsticanje i unapređenje društveno odgovornog novinarstva i, posredno, ukazivanje na moguće načine poboljšanja medijske slike i uređivačkih politika u domaćim medijima. Članci i analize napisa i emisija koji se objavljuju na ovom portalu zasnivaju se, između ostalog, na stručno-teorijskim modelima medijske profesionalnosti.\nProjekat „Medijska slika Republike Srpske” bavi se temom medija u službi građana, odnosno demokratskom ulogom medija u Republici Srpskoj. Ključna istraživačka tema je odgovornost i profesionalnost u medijima, odnosno istraživanje utemeljeno na odrednicama odgovornog i neodgovornog novinarstva.


Predsednik: Investicioni plan menja lice Srbije, kanalizacija i pijaća voda za svako selo | NS Reporter\nPredsednik: Investicioni plan menja lice Srbije, kanalizacija i pijaća voda za svako selo\nDatum: август 11, 2019\nBEOGRAD –Predsednik Aleksandar Vučić predstavio je danas strukturu investicionog plana za naredni period, za koji će, kaže, biti izdvojeno 10, a možda čak i 12 milijardi evra, koje će biti uložene u komunalnu, saobraćajnu, energetsku, digitalnu infrastrukturu, kao i za podsticanje nataliteta, izgradnju stanova za mlade, ali i turizam.\n“Rešili smo da potpuno promenimo lice Srbije, zahvaljujući reformi javnih finansija i svim merama od 2014. godine”, rekao je Vučić na pres konferenciji, dodajući da je reč o petogodišnjem planu i da želi da bude deo tima koji će ga realizovati.\nIstakao je da je od ključnog značaja izgradnja kanalizacione mreže sa prečistačima otpadnih voda u celoj Srbiji.\n“Za kompletnu kanalizacionu mrežu i vodovod, bez Beograda, izdvojićemo tri milijarde evra, a to znači da svako selo, grad u Srbiji za četiri ili pet godina imaju kanalizaciju i čistu pijaću vodu”, rekao je Vučić.\nDva meseca od izbora vlast u Prištini nije formirana\nLjajić gost na kongresu nemačke SPD u Berlinu